
UVOD 


Pri obavljanju električarskih radova na održavanju pogo- 
na svakodnevno ste izloženi mnogim opasnostima koje 
mogu izazvati različite nezgode, često s veoma ozbiljnim 
posljedicama. 


Najčešću opasnost predstavlja udar električne struje te 
padovi radnika. Također, postoje opasnosti od ozljeda 
pri rukovanju ručnim alatima, zatim hladnoća i drugi 
nepovoljni uvjeti. Velik broj navedenih opasnosti može 
se spriječiti poduzimanjem tehničkih mjera zaštite, 
osobnim zaštitnim sredstvima i sigurnim radnim postup- 
cima. 


Da biste se osposobili za siguran rad na svom radnom 
mjestu, izrađen je za vas program obrazovanja Zaštita 
na radu i zaštita od požara u radnoj organizaciji“. 
Osnovu za svladavanje općeg dijela ovog programa čini 
knjižica ,,Sigurnost na radu"', koja sadrži velik broj općih 
informacija iz zaštite pri radu i zaštite od požara i 
namijenjena je svim radnicima bez obzira na radno 
mjesto na kojem rade. Nakon što ste usvojili gradivo 
opće knjižice, potrebno je da proučite i ovu knjižicu, 
koja sačinjava dokumentaciju za temu ,,Opasnost i mjere 
zaštite na radnom mjestu" prema navedenom osnovnom 
programu obrazovanja, a u njoj su opisane sve opasnosti i 
mjere zaštite pri električarskim radovima na održavanju 


pogona. 


Proučite ovu knjižicu, upoznajte se s opasnostima na 
vašem radnom mjestu, te postupite u skladu s predlože- 
nim mjerama zaštite. Uvjereni smo, da ćete na osnovi 
usvojenog znanja iz obje ove knjižice pridonijeti vašoj 
osobnoj sigurnosti, a i sigurnijim uvjetima rada u vašoj 
radnoj organizaciji. 


KRETANJE PRI RADU 


Pri električarskim radovima na održavanju pogona, 
radnici se kreću po gotovo svim radnim površinama u 
nivou poda, u jamama ili kanalima, ili na povišenim 
mjestima. Pri tom su izloženi stalnoj opasnosti od 
poskliznuća, spoticanja i padova. Ozljede, koje mogu na 
taj način nastati, različite su po težini, što uglavnom 
zavisi od visine s koje je radnik pao. Treba naglasiti da 
padovi u nivou poda radne prostorije nisu nimalo 
bezazleni. Mnogo je puta u pogonu došlo do spoticanja 
radnika o neki predmet i pada, što je imalo za posljedicu 
veoma tešku ozljedu ruke a često i glave. 


Do spoticanja najčešće dolazi, ako se na površinama, 
koje su predviđene za prolaz ljudi, nalaze predmeti koje 
radnik ne očekuje, pa se pri prolazu o njih spotakne. To 
su npr. alat ili materijal ostavljen na prolazu, strugotina 
ili drugi otpaci, cijevi ili drugi vodovi postavljeni na 
podu, zatim priključni ili produžni kablovi te gumene 
cijevi za zrak itd. 


Do spoticanja može doći i zbog neravne ili oštećene 
površine poda, kao i zbog rupa ili udubina na podu. 


Otklanjanjem ovih nedostataka sprečava se nastajanje 
ozljeda. Na prolazima, koji moraju biti propisano ozna- 
čeni, ne smije se ostavljati nikakav alat ili materijal. U 
radionicama moraju biti predviđeni posebni prostori za 
odlaganje materijala, obilježeni na odgovarajući način. 
Podovi se moraju redovito održavati u ispravnom stanju, 
a sva oštećenja koja su nastala na površini poda pri 
upotrebi odmah popravljati. 


Pri prolazu kroz radionice krećite se isključivo 
posebno označenim površinama, određenim za 
prolaz ljudi. Pri tom pazite na mogućnost postoja- 
nja predmeta, alata, kablova, cijevi i sl. na koje bi 
se u prolazu mogli spotaći. Ako se zbog obavljanja 
svog radnog zadatka morate kretati izvan određe- 
nih prolaza, mogućnost spoticanja mnogostruko se 
povećava, zato povećajte i pažnju. Ako je potreb- 
no, zahtijevajte da se sa mjesta rada i iz najbliže 
okoline odstrane predmeti koji bi mogli uzrokovati 
ozljedu. 





Nikada ne ostavljajte materijal, alat ili druge 
predmete na prolazu kojim se kreću ljudi. Posebnu 
pažnju posvetite kablovima, ako ih morate voditi 
preko prolaza. Za to postoji niz sigurnih načina, 
bilo da se pokriju na podu, bilo da se podignu na 
odgovarajuću visinu. 


Pri kretanju pogonom, uz opasnost od spoticanja na 
različite predmete, veoma često pojavljuje se i opasnost 
od poskliznuća. Izvor ove opasnosti uglavnom su vlažni i 
mokri podovi ili stepenice, prolivena voda, ulje ili mast, 
različite kemikalije te, posebno u zimsko doba, snijeg i 
led. 


Do poskliznuća može doći i na čvrstom podu ako je 
pretjerano gladak i sklizak, npr. kod podova čija je 
površina pokrivena keramičkim pločicama, teracom ili 
mramorom. Metalne ploče ili poklopci također mogu 
biti vrlo skliski. 


Posebnu opasnost predstavlja laštenje podova sredstvima 
koja povećavaju skliskost poda. Ako se na takve površine 
postave, npr. sagovi, opasnost od poskliznuća se jako 
povećava. Da bi se otklonila ova opasnost, potrebno je 
poduzimati niz mjera zaštite. 


Podovi u radionicama moraju biti ravni, glatki ali ne i 
skliski. Moraju biti izvedeni iz materijala koji se lako 
čisti i pere. Ako dođe do onečišćenja površine materijali- 
ma koji mogu uzrokovati poskliznuće, takve tvari treba 
odmah odstraniti. Transportni putovi moraju se zimi 
čistiti od snijega, a za vrijeme poledice posipavati. Za 
laštenje određenih površina podova treba da se koriste 
poliši ili laštila koja ne uzrokuju klizanje. Ako se na 
nekom dijelu poda pojavi privremena opasnost od 
poskliznuća, na takva mjesta moraju se postaviti odgova- 
rajuće ploče upozorenja. 


Pri kretanju, obratite posebnu pažnju na površinu 
poda, kako bi na vrijeme opazili eventualnu 
opasnost od poskliznuća. 


Ako morate prolaziti takvim površinama ili na 
njima obavljati poslove, zahtijevajte da se one 
očiste kako bi prolaz i rad bio siguran. 


Ako pri obavljanju posla 
na bilo koji način prouzro- 
kujete klizavost poda, od- 
mah poduzmite mjere da 
se opasnost otkloni, bilo 
da odstranite opasne tvari 
s poda, bilo da na to mjes- 
to postavite ploču upozo- 
renja. 





S padovima uslijed spoticanja i poskliznuća, do kojih 
dolazi uglavnom na razini poda radne prostorije, najbliže 
su povezani i padovi u otvore na podu, kao što su jame, 
kanali, reviziona okna i sl. Do toga dolazi najčešće zbog 
toga što ti otvori nisu poklopljeni, odnosno na odgovara- 
jući način zaštićeni. Do padova može doći i zbog 
neodgovarajuće izvedbe ljestava za spuštanje u takve 
otvore. Zbog zaštite od pada svi otvori moraju biti 
pokriveni čvrstim poklopcem, odnosno ograđeni sigur- 
nom ogradom. Stalni ulazi u kanale mogu se zaštititi od 
padova i tako da poklopac sa držačima u vrijeme kada je 
otvoren predstavlja ogradu oko otvora. Na njega se 
obično postavlja i ploča upozorenja na opasnost. Jame i 
udubljenja, koje u pogonu privremeno nastaju pri kopa- 
nju temelja za strojeve, kopanju jama za kablove i sl. 
moraju se također osigurati ogradama. Noću takva 
mjesta moraju biti osvijetljena. 


Stalno postavljene okomite ljestve, koje služe za spušta- 
nje u otvore, moraju biti zaštićene od pada. To se 
najsigurnijv izvodi pomoću uređaja u obliku klizne 
. motke ili užeta, na što se priključuje zaštitni pojas 
kojega radnik veže na tijelo. To vrijedi i za ljestve koje su 
okomito postavljene za prilaz na povišene dijelove stroja 
ili uređaja. Takve ljestve mogu imati i leđobran za zaštitu 
od padova. 


Pazite! Otvori u podu vrlo 
su opasni i mogu uzroko- 
vati teške ozljede. Naj- 
stojte da su svi otvori, po- 
sebno oni koje vi pri radu 
koristite, uvijek zaštićeni 
od padova radnika. Za vri- 
jeme dok radite u kanalu 
ili revizionom oknu ogra- 
dite otvor i postavite plo- 
ču upozorenja na opasnost 
od pada. 

Pri spuštanju u kanale ili 
pri penjanju po stalno pos- 
tavljenim okomitim _ljes- 
tvama, koristite leđobran 
ili posebne uređaje za zaš- 
titu od padova. 





RAD NA LJESTVAMA 1 
SKELAMA 


Veoma često radnici, pri obavljanju poslova na održava- 
nju električnih uređaja i instalacija, rade na visini. Pri 
tom mnogo koriste prenosne, odnosno pokretne ljestve i 
skele različitih vrsta i oblika za rad na različitim 
visinama. Kod svih tih radova postoji opasnost od pada i 
teškog ozljeđivanja radnika. Opasnost je to veća, što je 
visina na kojoj se radi viša. 


Zbog toga se pri radu na visini, zavisno od sredstava za 
penjanje kojima se radnici služe, moraju poduzimati 
odgovarajuće mjere zaštite. 


Ljestve su vrlo jednostavno, jeftino i zbog toga veoma 
mnogo korišteno sredstvo za rad na visini, posebno kada 
se radi na poslovima održavanja u zatvorenim prostorija- 
ma. Danas se proizvode ljestve od različitog materijala, 

ali su najčešće drvene i metalne (aluminij). Drvene ljestve 
su relativno jeftine i nisu vodljive, što je veoma važno 
Kod električarskih radova. Nedostatak im je, što su 
podložne trulenju i to naročito ako se ne održavaju na 
odgovarajući način, te što imaju manju čvrstoću, zbog 
čega može doći do pucanja dijelova a time i do padova. 
Metalne ljestve su čvršće i trajnije, ali su vodljive za 
električnu struju, što može pri radu biti veoma opasno. 
Zbog toga se, unatoč nedostacima, danas najčešće 
koriste drvene ljestve. Izvode se kao jednostrane ili 
dvostrane. 


Jednostrane ljestve, za normalnu upotrebu, izvode se do 
najviše 8 m dužine. Stranice moraju biti iz jednog 
komada, a prečke moraju biti čvrsto usađene u stranice i 
uklinjene. Stranice moraju na određenim mjestima biti 
stegnute metalnim svornjacima. 


U izuzetnim situacijama, mogu se po dvoje jednostrane 
ljestve spojiti vezivanjem kako bi se produžiie. Međutim, 
ukupna dužina spojenih ljestava, također, ne smije 
iznositi više od 8 m. Ljestve koje se spajaju moraju biti 
istih širina te istog razmaka između prečki. Dio ljestava 
na kojem su one zajedno spojene mora iznositi najmanje 
1/5 cjelokupne dužine ljestava. Gornje ljestve moraju na 
spojnom mjestu stajati s donje strane ljestava. 





Ne koristite jednostrane ljestve dužine od 8 m, 
osim ako nisu specijalne konstrukcije. Prije korište- 
nja pregledajte ljestve te ih koristite samo ako su 

potpuno ispravne. Ako ljestve nisu dovoljno viso- 
ke, produžite ih spajanjem s drugim ljestvama 
samo u izuzetnim situacijama i to na siguran način. 


Mnogo. nezgoda nastaje pri prenošenju ljestava na mjesto 
rada u pogonu, a posebno na nepreglednim mjestima, 
kao što su uglovi, vrata i sl. Zato se ljestve moraju nositi 
na siguran način 


\ 


Nemojte nikada ljestve nositi vodoravno uslonjene 
na rame. Prednji kraj ljestava mora biti uvijek 
uzdignut iznad visine glave čovjeka, dakle najma- 
nje 2 m od poda. Ako treba da prenosite duže 
teže ljestve zatražite pomoć drugih radnika. 





Pri spuštanju ne bacajte ljestve da se ne oštete, a 
zbog istog razloga nemojte na njih stavljati nikakav 
teži materijal. 


Postavljanje ljestava na određeno mjesto nije uvijek 
jednostavan posao, a može biti i opasan. Zbog toga se 
podizanje i postavljanje jednostranih ljestava mora obav- 
ljati po nekim pravilima sigurnosti. 

Ljestve postavite na pod 
tako, da se donji kraj osla- 
nja na čvrstu podlogu koja 
će spriječiti njihovo kliza- 
nje kod podizanja. 


Uhvatite rukama najgornju 
prečku, podignite gornji 
kraj ljestava i polako se 
krećite prema naprijed. Po- 
dižite ljestve tako, da ruka- 
ma hvatate svaku slijedeću 
prečku. 


Kada ste tako potpuno po- 
digli ljestve, postavite do- 
nji krai na željeno mjesto. 





Jedna je od najvažnijih stvari, kod postavljanja ljestava, 
podloga na kojoj će ljestve stajati. Ako to mjesto nije 
sigurno, ako nije ravno, dovoljno čvrsto ili je sklisko itd. 
može doći do klizanja donjeg kraja, što će uzrokovati 
pad ljestava a time i radnika. 





Ljestve postavljajte samo na sigurnu i čvrstu 
podlogu. Kod toga moraju na podlozi stajati obje 
stranice ljestava a nikada prečke. 


Za zaštitu od klizanja, koristite posebne ,,papuče"' 
pričvršćene na donji dio stranica ljestava npr: 





—_ sa šiljcima na hrapavom i mekšem terenu; 
—_ s gumom _ ili plutom na suhoj i čvrstoj 
podlozi, ali ne mokroj ili masnoj itd; 

Klizanje možete spriječiti i 
postavljanjem posebnih 
uređaja na ljestve koje će 
učvrstiti njihov donji kraj, 
ali i običnim vezivanjem ili 
učvršćivanjem za čvrstu 
podlogu. 





Kod ljestava je važno da je podloga na kojoj ljestve stoje 
i mjesto naslanjanja ljestava čvrsto i sigurno. Mnogo puta 
su nesigurna mjesta, kao npr. okrugli i uski stupovi, 

zaleđeni zidovi i oluci, uglovi zgrada, granje drveća itd, 
bili uzrok nezgode pri radu s ljestvama. Zato se izboru 
mjesta naslanjanja ljestava mora obratiti posebna pažnja, 


u U 
Ljestve naslanjajte samo na 
čvrsta i sigurna mjesta. 


Ako postoji opasnost od 
okretanja ljestava, kao npr. 
kod okruglih tankih stupo- 
va, koristite posebno izve- 
dene ljestve s napravom za 
pričvršćivanje i zaštitu od 
okretanja. 





NE 






o 


TIT ERBEEEERRERERH 

Praktičnim ispitivanjem kao i preračunavanjem ustanov- 
ljeno je da su jednostrane ljestve najsigurnije za penjanje 
i rad ako su postavljene tako, da sa vodoravnom 
podlogom tvore kut od oko 750. Takav kut, odnosno 
kosina, dobiva se ako udaljenost donjeg dijela ljestava od 
okomice na koju su ljestve postavljene iznosi oko 1/4 
Kod radova, kod kojih se E dužine ljestava, ' 
pomoću ljestava prilazi ne- . 
koj radnoj površini ili obje- 
ktu, ljestve moraju nadvisi- 
vati tu površinu barem za 
1 m, kako bi se osigurao 
siguran rukohvat radnika. 





Kod postavljanja ljestava 
uvijek vodite računa _ o 
ovom jednostavnom  pra- 
vilu: 4: 1. Ako vam taj 
odnos  pričinjava  poteš- 
koće u praksi, jednostavno 
prebrojite prečke i dobi- 
veni broj podijelite s četiri. 
Tako ćete lakše ocijeniti 
razmak. 


Kod jednostranih ljestava, obzirom na sigurnost, veoma 
je značajan kut kojeg čine naslonjene ljestve s osloncem, 
odnosno vodoravnom podlogom. 





Odlaganje, spremanje, odnosno uskladištavanje jednos- 
tranih ljestava mora se obavljati na određeni način kako 
ljestve ne bi predstavljale opasnost za okolinu, odnosno 
kako ne bi došlo do oštećenja ljestava. 





Ne ostavljajte nikada ljestve položene na pod niti 


Kod ljestava, koje su postavljene suviše okomito, * uza zid, a posebno ne na prometnim mjestima. 
postoji opasnost da se prevrnu unazad. Ako su Tako ostavljene ljestve mogu uzrokovati nezgode 
ljestve postavljene previše vodoravno, mogu se prolaznicima, a uslijed bacanja predmeta na ljestve 


poskliznuti ili zbog prevelikog progiba prelomiti. 

IZVAN 


eli 

MI 


može doći i do njihovog oštećenja. Ljestve vješajte 
na zid o određene kuke ili u posebnim spremištima 


na određene vodilice. 


Dvostrane ljestve mnogo se češće koriste pri radovima na 
održavanju pogona. Izvode se u različitim visinama, ali 
ne većim od 6 m. Drvo od kojeg su ljestve izrađene mora 


biti zdravo, a uzdužna vlakna drveta moraju biti postav-. 
ljena po dužini stranica ljestava. Čvorovi od grana na > 
stranicama ljestava nisu dozvoljeni. Prečke moraju u- 


stranice biti čvrsto usađene i uklinjene, a stranice 


stegnute. 


Dijelovi stranica na vrhu ljestava te metalni okov, 
koji služi za pomicanje krakova, moraju biti 


pravilno izvedeni. 
| 

Širina otvaranja krakova 
ljestava ne smije biti ogra- 
ničena izvedbom okova u 


obliku  steznih škara, a 


vrhovi stranica ne smiju 
biti tako izvedeni da nali- 
ježu jedan na drugoga kada 


. su krakovi potpuno razma- 


knuti, Ovakva izvedba ljes- 
tava još je uvijek veoma 
česta, iako je bila uzrokom 
mnogim ozljedama, zbog 
čestog loma drveta na tim 
dijelovima. 





Okov ljestava mora dakle biti bez dijela za ograni- 
čenje razmicanja krakova, mora biti dobro učvrš- 
ćen na stranicama, a vrhovi stranica moraju biti 
zaobljeni, odnosno tako izvedeni da se ne dotiču 
pri razmicanju krakova. 


Za zaštitu od razmaknuća 
krakova treba da se kosisti 
posebna naprava, a najčeš- 
će lanac koji se pričvršćuje 
na stranice ili prečke ljes- 
tava na otprilike polovici 
dužine ljestava. Lanac mo- 
ra biti takve dužine da 
onemogući veće razmaknu- 
će krakova od onog koje je 
potrebno pri radu. i 





Lanac mora biti dovoljne čvrstoće. Smatra se da 
debljina žice za karike ne smije iznositi manje od 
1,8 mm 


U slučaju kada ljestve nisu izložene lošim vremens- 
kim prilikama može se umjesto lanca koristiti 
gurta koja također mora imati odgovarajuću 
čvrstoću. Ni u kojem slučaju ne može se koristiti 
uže ili žica za osiguranje krakova. 


Veoma često se dvostrane ljestve, u nedostatku jednos- 
tranih, naslone na zid i koriste kao jednostrane. To može 
biti veoma opasno, pa se to ne smije raditi. 


Pri prenošenju dvostranih ljestava krakove treba sklopiti 


i povezati, a prednji kraj podići na visinu veću od 
čovjeka kako na nepreglednim mjestima ne: bi došlo do - 


ozljeda. Način korištenja dvostranih ljestava, a to vrijedi 
i za jednostrane ljestve, veoma je važan sa stajališta 
sigurnosti pri radu. Ljestve mogu biti tehnički potpuno 
ispravne, ali ako se pri radu primijeni nesiguran radni 
postupak, to će prije ili kasnije uzrokovati nezgodu pri 
radu. 


Pri penjanju i spuštanju sa 
ljestava uvijek koristite ob- 
je ruke za pridržavanje. 
Zbog toga nemojte u ruka- 
ma nositi nikakav materijal 
ili alat. Alat prenosite u 
prikladnom, posebno izve- 
denom džepu, obješenom 
o pojas ili u torbici obješe- 
noj o rame. 

Nemojte se rukama prihvaćati za stranice ljestava, 
već uvijek za prečke, jer je to sigurnije. 


Pri tom vodite računa da ruke i noge moraju biti 
izmjenično korištene. Kad otpuštate npr. lijevu 
ruku, onda morate podići ili spustiti desnu nogu i 
obratno. | 












Kod penjanja i spuštanja 
lice radnika mora biti ok- 
renuto ljestvama. Zato se NE 
nikada ne spuštajte leđima 
okrenutim ljestvama jer se 
ne možete dobro pridrža- 
vati, a niste niti dovoljno 
stabilni. 


Kod korištenja ljestava pa- 
zite na obuću. Cipele mo- 
raju biti čvrste i, što je 
veoma važno, čiste. Neči- 
stoća može uzrokovati kli- 
zanje na ljestvama. 

Stajanje na najgornjim pre- 


čkama dvostrukih ljestava 
može biti vrlo opasno, jer 
nema mogućnosti za pridr- 
žavanje tijela. 


Zapamtite! Gornje dvije ili 
jedna prečka služe samo za 
pridržavanje, a ne za staja- 
nje. 


Nikada ne preopterećujte 
ljestve teškim komadima. 
Vodite računa o nosivosti i 
čvrstoći ljestava. : 


Ljestve uvijek dovoljno 
približite mjestu rada. Ne- 
promišljeno jako nagiba- 
nje, naročito poprečno, 
pri radu na ljestvama može 
biti veoma opasno. 








Mjesto, na kojem će se ljestve postaviti, mora biti, osim 
onog što je već rečeno, sigurno od prolaznika i prometa 
uopće. To se odnosi i na dvostrane i na jednostrane 
ljestve. 





Po mogućnosti ne postavljajte ljestve na mjestima 
gdje prolaze ljudi ili vozila. Ako to ne možete 
izbjeći, postavite pomoćnika uz dno ljestava. Ozna- 
čite mjesto rada. i 


Također ne postavljajte ljestve nikada iza nezaklju- 
čanih vrata. Svaki slučajni prolaznik može vratima 
srušiti ljestve. 


Ljestve se moraju čuvati od oštećenja, bilo mehaničkog, 
bilo utjecaja drugih štetnosti kao što su npr. kiseline ili 
vlaga. Moraju se ostavljati na suhim zračnim mjestima ali 
ne u blizini izvora topline. Za konzerviranje može se 
koristiti laneno ulje ili druga sredstva, ali nikada se 
ljestve ne smiju bojiti neprozirnim bojama jer to spreča- 
va uočavanje eventualnih oštećenja na drvetu. U toku 
rada ljestve moraju redovito pregledavati stručni radnici i 
popravljati ih po potrebi. 

Zahtijevajte redovne preglede ljestava prema pro- 
gramu ustanovljenom u vašoj organizaciji. 


Ako sumnjate da su ljestve oštećene, zahtijevajte 
pregled i prije. 


Zapamtite! Nikada nemojte sami popravljati ljes- 
tve, već to prepustite stručnjaku. Jako istrošene ili 
prekinute prečke, prečke zabijene čavlima, napuk- 
nute ili oštećene stranice, popravljane limenim 
oblogama ili žicom itd. dovoljan su razlog za 
zamjenu ljestava ili njihov popravak. 


Kako se na ljestvama ne mogu obavljati složeniji radovi, 
a posebno ne oni koji duže traju, u mnogo će se 
slučajeva na poslovima održavanja umjesto ljestava koris- 
titi skele za rad. Umjesto ljestava, u novije vrijeme, 
mnogo se koriste i pokretne radne platforme. Pomoćne 
skele namijenjene su za jednostavnije poslove kao npr. 
postavljanje rasvjetnih tijela i sl. Podnice takvih skela 
mogu se postavljati samo na sigurne i čvrste podloge. Za 
to mogu dobro poslužiti građevinske ,,koze"“' ili dvostra- 
ne ljestve. 


Radna površina za pomoćnu skelu ne smije biti nikada 
postavljena na visini većoj od 3 m od poda. 


Razmak između podloga 
na koje su postavljene pod- 
nice zavisi od dimenzija 
podnice ali također ne smi- 
je biti većiod 3 m. 





Kod pomoćnih skela čija je radna površina postavljena 
na visini većoj od 1 m od poda mora se izvesti sigurna 
stranična zaštita od pada. 

Pomoćne skele postavljajte isključivo na čvrste 
podloge kao što su dvostrane ljestve, građevinske 
»Koze" i sl. Kao podlogu nemojte nikada koristiti 
bačve, sanduke, ruševne zidove ili slične nesigurne 
predmete. 


Čvršće skele postavljaju se u radionicama kada se obavlja 
neki posao koji će duže trajati. Ako ih ima više, takve 
skele moraju imati sigurne pristupe na svaku etažu 
pomoću ljestava ili stepenica. Za zaštitu od padova svaka 
etaža mora imati zaštitnu ogradu visine najmanje 1 m 
izvedenu sa popunom od vodoravnih prečaka. Razmak 
između prečaka ne smije biti veći od 35 cm. Donja 
prečka mora uvijek biti postavljena na visini najmanje 20 
cm od poda, a prostor zatvoren kako bi se spriječio pad 
predmeta ili materijala te alata, i zadržala noga radnika u 
slučaju poskliznuća. 


Koristite stalno postavlje- 
ne skele samo ako su pro- 
pisno izvedene. Skela mora 
imati sve elemente zaštite, 
a posebno zaštitu od pado- 
va. 





Pokretne radne platforme moraju također biti čvrste i 
sigurne sa zaštitnom ogradom za zaštitu od padova. 
Posebno moraju biti osigurane od neželjenog kretanja 
kada se koriste za rad na određenom mjestu. U takvom 
slučaju platforme se moraju zakočiti a kotači okrenuti 
na različite strane. 
Pri premještanju pokretne platforme, skinite s nje 
sav teret, predmete i alat. Provjerite put po kojem 
će se platforma kretati. Pokretnu platformu pre- 
mještajte samo guranjem, a nikako povlačenjem. 

RAD NA STUPOVIMA 


Radnici koji rade na održavanju električnih instalacija i 
uređaja veoma su često u prilici da, obavljajući svoj 
posao, rade na stupovima. Najčešće se, još uvijek, u 
nadzemnim mrežama niskog napona susreću drveni 
stupovi različitih oblika i izvedbi zavisno o namjeni. U 
novije vrijeme, u gradovima, koriste se uz drvene i 
betonski te čelični stupovi. 


Glavna opasnost pri radu na stupovima, bez obzira na 
oblik, izvedbu ili materijal, svakako je pad radnika pri 
čemu, zbog visine stupa koja može doseći 10 m pa i više, 
može doći do vrlo teških ozljeda koje najčešće završavaju 
invalidnošću radnika ili smrću. 


Do pada veoma često dolazi zbog neispravnih sredstava 
za penjanje i vezivanje radnika, tj penjalica i zaštitnog 
pojasa, ili zbog nepravilnog korištenja tih sredstava. 


Neispravan ili oštećen stup također može predstavljati 
izvor opasnosti pri radu i to uglavnom zbog skrivenog 
oštećenja koje je teško ustanoviti. 


Nepravilnim radom na stupovima također se ugrožava 
sigurnost radnika. 


U opasnosti su radnici koji se nalaze pod stupom i to 
uglavnom od pada alata ili materijala, zbog čega također 
može doći do težih ozljeda. 


Da bi se spriječile navedene opasnosti, pri radu se mora 
poduzimati niz tehničkih mjera zaštite, koristiti odgova- 
rajuća osobna zaštitna sredstva i primjenjivati sigurne 
radne postupke. ' 

Penjanje na stup i spuštanje mora se obavljati isključivo 
pomoću ispravnih penjalica, a za vezivanje radnika 
moraju se koristiti samo za tu svrhu izvedeni zaštitni 
pojasevi. Ta sredstva moraju biti izvedena prema propisi- 
ma i atestirana. Penjalice moraju biti čvrste, ispravne i 
bez oštećenih dijelova. Moraju biti odgovarajućih dimen- 
zija prema stupovima za koje se koriste. Radnici pri radu 
s penjalicama, moraju koristiti čvrste visoke cipele. U 
novije vrijeme upotrebljavaju se univerzalne penjalice 
koje se jednostavnim zahvatom prilagođuju promijenje- 
nom promjeru stupa, čak i u toku penjanja. Takve 
penjalice mogu se jednako koristiti na drvenim, kao i na 
stupovima iz drugog materijala, jer se sprega između 
stupa i penjalice stvara trenjem, a ne kao kod klasičnih 
penjalica zabadanjem šiljaka u stup. Kod takvih penjalica 
nisu potrebne posebne cipele, budući da se zahvatni 
moment ne prenosi na papuču penjalice. 


Prije penjanja provjerite is- 
pravnost penjalica. Nemoj- 
te koristiti oštećene penja- 
lice, penjalice bez dijelova 
ili nestručno popravljene 
penjalice. 





Pri — penjanju koristite 
čvrste visoke cipele, kako 
biste mogli bolje učvrstiti 
penjalice i izbjeći klizanje. 
Nemojte nikada povezivati 
penjalice s cipelama uže- 
tom ili žicom, već isključi- 
vo čvrstim remenjem. Ako 
koristite univerzalne penja- 
lice, pridržavajte se uputa 
proizvođača. 

Sigurnosni pojasevi također moraju biti ispravni i namije- 
njeni isključivo radu na stupovima. Ne smije se, npr. 
pojas za vatrogasce koristiti za rad na stupovima, jer ta 
vrst pojasa nije predviđena za sprečavanje slobodnog 
pada radnika s veće visine. Pojasevi namijenjeni za rad na 
stupovima ne smiju se koristiti za druge svrhe npr za 
spuštanje u uske otvore i slično. Uže pojasa mora uvijek 
biti dobro pričvršćeno. 


Sigurnosni pojasevi za penjanje na električne stupove 
mogu se razlikovati po specifičnoj namjeni, tj. da li su 
predviđeni za jednostruko ili za dvostruko ovješenje. 
Pojasevi za dvostruko ovješenje slabije su izvedbe i zbog 
toga se ne smiju koristiti pri radovima s jednostrukim 
ovješenjem. Nasuprot tome, pojasevi s jednostrukim 





Jednostruko ovješenje Dvostruko ovješenje 
ovješenjem smiju se koristiti za radove s jednostrukim i s 
dvostrukim ovješenjem. Znak obavljenog atesta upućuje 
za koju je vrst ovješenja pojas predviđen. Kod primjene 
sigurnosnih pojaseva, treba se pridržavati slijedećih pravi- 
la: 

Prije početka rada provjerite da li ima oštećenja na 
pojasu, ovjesnom užetu ili vezovima. Obratite 
pažnju da vam sigurnosni pojas kod svih radova 
priliježe udobno i sigurno. Zaštitite sigurnosni 
pojas od vlage, neposrednog utjecaja sunca ili 
drugog izvora topline, kao i od nagrizajućeg 
kemijskog djelovanja ili mehaničkog oštećenja. 


Nemojte nikada koristiti sigurnosni pojas ili užeta 
u druge svrhe, npr. za vuču tereta. 


Uže za ovješenje nemojte skraćivati vezivanjem 
čvorova. 


Održavanju sigurnosnih pojaseva mora se pridavati pose- 
bna pažnja. Sve sigurnosne pojaseve treba jedanput u 
pola godine vizuelno pregledati i utvrditi da li na njima 
ima bilo kakvih oštećenja. Takve preglede smiju obavljati 
samo za to kvalificirane stručne osobe. O rezultatu 
pregleda treba voditi zapisnike i čuvati ih dok su pojasevi 
u upotrebi. Sigurnosne pojaseve, u pravilu ne treba 
upotrebljavati duže od pet godina, računajući od godine 
kada je izdan atest, naravski, ukoliko već ranije nisu 
postali neupotrebljivi. 


Kod čišćenja sigurnosnih pojaseva ne smiju se primjenji- 
Vati postupci koji mogu dovesti do kemijskog ili meha- 
ničkog oštećenja nosivih dijelova. 


Pojaseve, koji su oštećeni padom nekog radnika, treba 
odmah povući iz upotrebe, kao i sve pojaseve koji su na 


neki drugi način postali neupotrebljivi. 


Prilikom popravka oštećenih sigurnosnih pojaseva treba 
voditi računa o slijedećem: 


Sve popravke _ moraju obavljati stručne osobe. 
Popravak mora obuhvatiti sve dijelove kod kojih je 

“ čvrstoća dovedena u pitanje. Čvrstoća obnovljenih 
dijelova, kao i njihova veza s ostalim dijelovima 
sigurnosnog pojasa, ne smije biti slabija nego što je 
kod novih sigurnosnih pojaseva. Pri tom treba 
strogo poštovati odredbe isporučioca. 


Zamjena užeta u predviđenom razdoblju trajanja 
sigurnosnog pojasa dopuštena je samo ako se to 
izvodi stručno, tako da ne dođe do bilo kakvog 
smanjenja čvrstoće sigurnosnog pojasa u cjelini, u 
odnosu na tvorničku izvedbu. Pri tom treba 
naročito imati na umu, da opterećenje sigurnosnog 
pojasa, prilikom pada radnika, bitno ovisi o elastič- 
nosti užeta. Korištenje užeta sa smanjenim stup- 
njem razvlačenja predstavlja dakle veće optereće- 
nje sigurnosnog pojasa koje ovaj često ne može 
izdržati. Prilikom popravljanja sigurnosnog pojasa 
korisno je od radionice tražiti pismenu potvrdu da 
je popravak izveden u skladu s propisanim standar- 
dima. Ovu potvrdu valja čuvati za cijelo vrijeme 
trajanja upotrebe popravljenog pojasa. 


Prije penjanja na stup potrebno je ispitati ispravnost i 
čvrstoću stupa. Drveni stupovi mogu biti veoma opasni, 
jer naizgled mogu biti još neoštećeni i čvrsti, a imati 
natrulu jezgru ili neko drugo oštećenje koje se ne može 
odmah, okom, ustanoviti. Zato se vrlo često koristi 
praktičan pokus na zvuk pri čemu se, udaranjem 
čekićem po stupu, provjerava njegova ispravnost. Ispra- 
van stup mora dati čvrst i zvonak zvuk. 


Ako je utvrđena ispravnost stupa, penjanje može započe- 
ti bez posebnih priprema. No, ako postoji sumnja u 
ispravnost stupa, ako je stup jako star, te ako postoje 
uočljivi truli dijelovi, stup se prije penjanja mora 
poduprijeti, najčešće s tri do četiri vilice za dizanje ili 
pomoću posebnog tronožnog stalka. Takav postupak se 
primjenjuje naročito kod skidanja vodova sa stupa, jer 
tada stup više nema oslonca. 

Ako se sa stupa skidaju vodovi samo s jedne strane, mora # 
se računati s jednostranim opterećenjem stupa. U tak- 
vom slučaju, iako je stup ispravan, prije penjanja stup 
treba osigurati pomoću koloturnika ili ga također podup- 
rijeti. 


Ako je stup neispravan, ili 
ako samo sumnjate u nje- 
govu ispravnost, nemojte 
se penjati na njega dok se 
na odgovarajući način ne 
osigura podnožje stupa te 
dok se stup ne podupre 
najmanje s tri strane. 


Isto tako, stup mora biti 
osiguran ako s njega skida- 
te sve vodove, a pogotovo 
ako ih skidate samo s jed- 
ne strane. 








Kod radova na stupu ili na tlu u njegovoj blizini postoji, 
osim navedenih, još niz drugih opasnosti, kao što su npr. 
ozljede pri penjanju i radu s alatom, pad alata, opasnost 
od prometa, opasnost pri radu za vrijeme nevremena itd. 


Pri radu na stupovima koriste odjeću tijesno 
priljubljenu uz tijelo i odgovarajuću, čvrstu obuću 


za penjalice. 


U slučaju hladnoće ili vjetra upotrijebite zaštitne 
vjetrovke sa podstavom. 


Ne penjite se na stup po kiši, snijegu ili poledici, 
jer postoji opasnost od klizanja. : 

Ne zadržavajte se na stupu ili njegovoj neposrednoj 
bližini za vrijeme oluje, zbog opasnosti od groma. 


Alat pri penjanju ne nosite nikada u džepovima, 
već u posebnim torbama ovješenim o rame ili za 


pojas. 


Ako radite na tlu uz stupove, obavezno nosite 
zaštitni šljem da biste se osigurali od pada alata ili 
materijala. Zbog istog razloga, nemojte alat ili 
materijal dobacivati na stup, već ga podižite uz 
pomoć užeta, a teže komade koloturom. 


Kada se stari stup zamjenjuje novim, preporučljivo je 
novi stup postaviti neposredno uz stari. Novi stup treba 
na odgovarajući način postaviti i učvrstiti, a zatim s 
njega obavljati sve radnje na vodovima. 


Ako je moguće, postavite 
novi stup uz stari, a sve 
radove na vodovima obav- 
ljajte isključivo s novog 
stupa. 


stari stup $i 






novi stup 











Kod postavljanja stupova postoji niz opasnosti zbog čega 
se radovi, koje obavlja više ljudi, moraju izvoditi na 
odgovarajući način, pridržavajući se sigurnih radnih 
postupaka. 


Tako je, npr. kod postavljanja novih jednostrukih stupo- 
va potrebno učiniti slijedeće: 


Odredite smjer voda i označite položaj stupova. 


Postavite stup na stalak, izbušite rupe za izolators- 
ke potpore, uvijte potpore s izolatorima. 


E 
£ 

Kod kopane jame za stup 


Postavite kliznu dasku u 
jamu, a donji kraj stupa 
položite na sredinu jame. 


Podignite vrh stupa, dok 
pomagač istodobno priti- 
šće kraj stupa prema dolje, 
vi i dalje podižite stup. 
Uprite motke ili viljuške i 
uspravite stup. izvucite kli- 
znu dasku i stup okrenite 
u ispravan položaj. 

Zatrpajte jamu  nepreki- 
dnim nabijanjem zemlje, a 
iskopano kamenje pono- 
vno treba nabiti. Položite i 
zalijte i travu sa zemljom. 


Kod vrtane rupe za stup 


U razmaku od otprilike 0,5 m od vrtane rupe treba 
zabiti dasku, kao uporište za stup kod podizanja 
(ili je pomoćnik drži nogom). Donji dio stupa 
naslonite na dasku, vrh podignite. Viljuške ili 





motke treba uprijeti i dalje podizati stup. Usprav- 
ljeni stup pridržite motkama, podignite ga iznad 
rupe i kliznite ga unutra. Ako je rupa preplitka, 
treba zavrtati stup. Jamu zatrpajte kako je već 
navedeno. 











lako se poduzmu sve mjere sigurnosti kod rada na 
stupovima, ipak ponekad može doći do ozljede zbog 
udara električne struje ili zbog vremenskih nepogoda. 
Zato je veoma važno proučiti ovu jednostavnu uputu o 
sigurnom i brzom načinu spasavanja unesrećenih s 
električnih stupova. Postoji niz mogućnosti da se unesre- 
ćeni vrlo brzo spusti s drvenog stupa. Uvjet je da spasilac 
na mjesto nezgode dođe s penjalicama i sigurnosnim 
pojasom. Tada postupa na jedan od slijedećih načina: 


1) Unesrećeni visi bespomoćno na stupu. (a) 


Ovjesno uže sigurnosnog pojasa, ovješeno 
preko izolatorskog potpornja, ne dopušta 
unesrećenom spuštanje niza stup. Spasilac 
treba prvo isključiti napon voda, ili barem 
napraviti kratki spoj, a zatim se penje visoko 
"na stup, skida s unesrećenog penjalice (b) 
kako ga ne bi ometale u radu na spasavanju. 

2) 


Zatim se spasilac penje dalje uza stup, okreće 
noge unesrećenog prema van i postavlja ga 
tako, da nogama obuhvati vlastito ovjesno 
uže (c). Spasilac se mora popeti tako visoko, 
da ovjesno uže unesrećenog dovoljno olaba- 
vi, da se kuka karabinera može izbiti. 


Na sl. (d) prikazano je kako je spasilac 
oslobodio ovjesno uže unesrećenog s izola- 
torskog potpornja, da bi ga omotao oko 
slobodnog dijela stupa ispod izolatora pa ga 
zatim ponovno pričvrstio za pojas unesreće- 
nog. Poslije toga, moguće je unesrećenog 
spuštati. 


Preporučuje se još jedan način spuštanja sa 
stupa pomoću užeta: 


Ukoliko nije pri ruci nikakvo drugo uže, 
uzima se uže s kolotura. Spasilac uzima 
jedan kraj užeta i penje se visoko na stup. 
Najprije skida penjalice s unesrećenog. Zatim 
kraj užeta prebacuje preko izolatorskog pot- 
pornja i to, ako je moguće, preko potpornja 
koji stoji iznad onog koji nosi ovjesno uže 











unesrećenog, te kraj užeta vodi prema dolje i 
provlači ga kroz obje omče sigurnosnog 
pojasa unesrećenog a zatim opet prema gore, 
ali sada po mogućnosti do potpornja koji 
stoji iznad onog preko kojega je uže prvobit- 
no prebačeno. 





Na tom mjestu uže čvrsto veže (a). Spasilac 
sada zateže uže donjim krajem i čvrsto ga 
drži desnom rukom. Zatim presijeca ovjesno 
uže. Ako ovjesno uže ne može presjeći, onda 
hvata lijevom rukom unesrećenog sa zadnje 
strane za nogu oko bedara i prevrće ga na 
lijevu stranu. Pri tom, desnom rukom drži 
uže stalno nategnuto. Kod okretanja tijela 


39 


40 


unesrećenog, olabavit će se njegovo ovjesno 
uže, pa sad spasilac može desnom rukom 
izbiti kuke karabinera, pri čemu ne smije 
nikako dopustiti da se zategnuto uže olabavi 
(b). Lijevom rukom uklanja ovjesno uže 
unesrećenog, koje je bilo prebačeno preko 
izolatorskog potpornja i ostavlja ga da visi 
niz tijelo unesrećenog. Spasilac sada može 
slobodnom rukom spuštati tijelo unesreće- 
nog koje je prethodno zahvatio užetom (c). 


Kod rešetkastih dalekovodnih stupova, spuš- 
tanje unesrećenog može se izvesti tako, da se 
kao klizna ili ovjesna točka za uže koristi 
poprečna metalna greda ili klin izolatora 
umjesto potpornja izolatora na drvenim stu- 
povima. 


Oba postupka omogućuju iole uvježbanom 
spasiocu da onesviještenog oslobodi i spusti 
sa stupa za 60 do 90 sekundi. 


Unesrećenog treba zatim pravilno položiti na 
zemlju, osloboditi mu dišne organe i bez 
gubljenja vremena početi s oživljavanjem. 


Ako se raspolaže boljim sredstvima, npr. 
koloturom ili dizalom, onda se, naravno, i 
takva sredstva na određen način mogu koris- 
titi za spuštanje unesrećenog sa stupa. 











KORIŠTENJE STROJEVA I ALATA 


Strojevi i alati, koji se koriste pri radovima na održavanju 
električnih instalacija i uređaja u pogonu, nisu posebno 
složeni, jer se na tom radnom mjestu obavljaju uglavnom 
popravci ili izmjene dijelova. Od strojeva upotrebljavaju 
se stolna bušilica i brusilica, a od ručnog alata razne vrste 
odvijača, čekići, turpije, ključevi, noževi itd. 


Bušilica je alatni stroj koji se koristi za izradu provrta, 
zatim za proširenje, odnosno razvrtavanje, za upuštanje 
rupa i rezanje navoja. Karakteristično je za tu vrst 
alatnih strojeva da alat vrši glavno i pomoćno gibanje iz 
čega proizlaze osnovne opasnosti pri radu na tim 
strojevima. 


Na bušilici najveću opasnost predstavlja rotirajuće vrete- 
no s alatom koji može zahvatiti kosu ili odjeću radnika. 
Da bi se otklonila ova opasnost, postoji nekoliko načina 
zaštite. 


Obavezno treba koristiti 
tehničku = zaštitu = alata. 
Ako ne postoji zaštita vre- 
tena i alata, nosite kapu, 
odnosno maramu. Odjeća, 
naročito rukavi, mora biti 
stegnuta uz tijelo, odnosno 
zakopčana. Pri radu na bu- 
šilici ne smijete nositi šal, 
kravatu i slične predmete 
koje može zahvatiti rotira- 
jući alat. 





“M 


Za vrijeme rada na bušilici ne smiju se nositi 
zaštitne rukavice. Rukavice služe samo za zaštitu 
od posjeklina kod namještanja predmeta obrade. 
Namještanje, odnosno skidanje predmeta obrade, 
obavljajte samo dok stroj miruje. 


Da bi se spriječile ozljede, koje su posljedica loma ili 
odbacivanja alata, potrebno je bušiti onim brojem 
okretaja koji odgovara promjeru rupe i materijalu koji se 
obrađuje. Za vrijeme bušenja mora biti osigurano obilno 
hlađenje alata. S posmakom, odnosno pritiskom alata, 
kod bušenja ne smije se pretjerivati. Oštrica alata mora 
biti ispravna, mora imati odgovarajući kut i ne smije biti 
tupa. 


Pri radu na bušilici postoji i opasnost od okretaja i 


odlijetanja predmeta obrade, ako nije ispravno učvršćen. 


Predmet obrade nikada ne 
držite rukama. On mora 
biti sigurno učvršćen u ne- 
koj od pouzdanih naprava 
za stezanje na radnom sto- 
lu bušilice. 





Budući da se pri bušenju stvara strugotina i da odlijeću 
čestice materijala, česte su ozljede očiju. 


Pri radu na bušilici obavezno treba nositi zaštitne 
naočale ili štitnik za lice. 


Strugotinu treba odstranjivati isključivo četkom, 
metlicom ili sličnim, za to predviđenim alatom. 

Na bušilici postoji opasnost da odleti ključ iz stezne 
glave, ako ga radnik ne skine prije puštanja stroja u rad. 


Odmah nakon stezanja predmeta, ključ izvadite iz 
stezne glave, ako nije izrađen s oprugom koja ga 
automatski izbacuje. 


Pri mijenjanju brzine rada stroja postoji opasnost da 
otvoreni remenski prijenosi zahvate odijelo ili kosu 
radnika. 


Nakon namještanja remena na odgovarajuće reme- 
nice, remenski. prijenos mora se odmah zaštititi, tj. 
postaviti zaštitnu napravu na njezino mjesto. 


Premještanje remena smije se obavljati samo dok stroj 
miruje, a to znači da se ne smije premještati ni kad se 
alat okreće s najmanjim brojem okretaja. 


Radna površina treba biti uredna i nezakrčena, a 
predmete obrade i alat slažite na za to određena 
mjesta. 


Pri radu na brusilici nema _ mnogo opasnosti, ali su 
posljedice nezgoda mnogo teže. Brusno kolo okreće se 
velikom brzinom, pa postoji opasnost od odlijetanja 
čestica u okolni prostor. Stoga su vrlo česte ozljede 
očiju. Da bi se spriječile ozljede očiju, koriste se veoma 
uspješna zaštitna sredstva, kao što su zaštitno staklo, 
zaštitne naočale i štitnici za oči i lice, koji se pri radu na 
brusilici moraju primjenjivati. Budući da zaštitno staklo, , 
koje je obavezno na brusilici, nije uvijek dovoljno veliko, 
pa kraj njega sitne čestice mogu odletjeti u oko radnika, 
potrebno je nositi i zaštitne naočale. ' 


Pri radu na brusilici obavezna je upotreba zaštitnog 
stakla i zaštitnih naočala. 

Rasprsnuće brusnog kola može prouzročiti veoma teške 
posljedice za radnika. Do nezgoda dolazi zbog nekoliko 
razloga: 


— postavljanje brusnog kola kojemu je najveći 
dopušteni broj okretaja manji od broja okre- 
taja vretena brusilice; 


—_ unutarnje napukline koje su nastale neisprav- 
nim transportiranjem ili montiranjem brus- 
nog kola; 


—_ neispravnog rada s novim brusnim kolom; 


—_ uklještenje predmeta između brusnog kola i 
naslona; 


- neispravno poravnavanje i istrošeno brusno 
kolo; 


_ prekomjerne vibracije itd. 


Može se zaključiti, da je za siguran rad na brusilici veoma 
važna povezanost tehničkih mjera zaštite i sigurnog 
radnog postupka, jer se samo jednom od tih mjera ne 
može postići potpuna sigurnost. Dovoljno čvrst i isprav- 
no izveden oklop zadržat će rasprsnute komade brusnog 
kola. Zaštitni oklop mora stoga. zadovoljiti slijedeće 
zahtjeve: . 


—_ potpuno zatvarati brusno kolo, po obodu i 
sa strane; 


— na gornjoj strani oklopa, što bliže obodu 
kola, mora se nalaziti pomični jezik (najveća 
dopuštena udaljenost 6 mm) koji sprečava 
odlijetanje komada kroz otvor; 

= otvor na zaštitnom oklopu mora odgovarati 
normama, a to ovisi o vrsti brusilice, npr. na 
tzv. bravarskoj brusilici najveći otvor smije 
biti 90%, a od vodoravne linije, kroz središte 
vretena prema gore, taj kut smije iznositi 
najviše 650; ' 








oslonac 


—_ unutar oklopa mora se nalaziti prirubnica 
kojoj promjer iznosi najmanje 1/3 promjera 
brusnog kola; 


Treba spomenuti, da se kod nekih radova ne mogu 
koristiti brusilice sa zaštitnim oklopom, već se upotreb- 
ljavaju brusilice na kojima su postavljene sigurnosne 
prirubnice (konusne prirubnice). Obje prirubnice moraju 
biti istog promjera, koji iznosi najmanje 1/2 promjera 
brusnog kola. 


Dok radite na brusilici, obavezno primijenite zašti- 
tni oklop ili sigurnosne prirubnice. 

Zaštitni oklop i sigurnosne prirubnice samo su krajnja 
tehnička mjera zaštite, koja treba spriječiti ozljeđivanje 
komadićima rasprsnutog brusnog kola. Međutim, da ne 
bi došlo do rasprsnuća, neophodno je pridržavati se i 
slijedećih mjera zaštite: 


Prije početka rada uvjerite se da je na brusilicu 
postavljeno ispravno brusno kolo, tj. kolo s naljep- 
nicom na kojoj se može utvrditi, da li broj okretaja 
kola odgovara broju okretaja vretena brusilice; 
uvjerite se, da brusno kolo nije oštećeno ili 
napuknuto. 


Uzroci vibracija mogu biti: nedovljno učvršćenje brusili: 
ce na podu, nedovoljno uravnoteženo (izbalansirano) 
brusno kolo, ili nedovoljno učvršćenje kola na vreteno. 


Najveća udaljenost brusnog kola od naslona smije 
iznositi 3 mm, a naslon se smije namještati samo 
dok brusilica miruje. 


Pri radu na brusilici, prisutna je i opasnost od udisanja 
prašine koja se stvara kod suhog brušenja. Zato se prije 
početka brušenja mora uključiti uređaj za odsisavanje 
prašine. Kod novijih brusilica, uređaj za odsisavanje 
prašine povezan je s uređajem za puštanje stroja u rad, 
tako da se ne može započeti brusiti, ako se istovremeno 
ne uključi i uređaj za odsisavanje. 


Najčešće korištena pomagala pri radovima na održavanju 
el. uređaja i instalacija svakako su i najrazličitije vrste 
ručnog alata. Pri radu s ručnim alatom postoji niz 
opasnosti, kao što su odlijetanje alata, odnosno njegovih 
krhotina, posjekline na oštrice alata, pad alata i sl. 


Ove opasnosti prisutne su pri radu sa svakim ručnim 


alatom, ako se upotrebljava u neispravnom stanju, ako se 
koristi u pogrešne svrhe, ako se njime radi na nepravilan 

način, ili se nepravilno nosi i odlaže. Neispravan alat je 
svaki oštećeni alat, npr. ključevi sa slomljenim. ili 
istrošenim čeljustima, izvijači sa slomljenim ručicama, 
labavo usađene glave čekića, čekići s polomljenim 
dršcima, tupe pile i slično. Alat se najčešće oštećuje zbog 
toga, što nije izrađen od materijala odgovarajuće kvalite- 
te. Budući da se alati često upotrebljavaju u svrhe za 
koje nisu namijenjeni, npr. ključ umjesto čekića, kliješta 
umjesto ključa, nadalje turpija, nož ili dlijeto umjesto 
odvijača itd, pri radu postoji opasnost da se alat slomi ili 
ošteti, te pri tom ozlijedi radnika koji taj alat upotreblja- 
va, ili čak radnike koji rade u blizini. Radnik najčešće 
upotrebljava alat u pogrešne svrhe zbog toga što nije 
opskrbljen alatom koji mu je potreban za obavljanje 
određenog posla, ili, što je veoma čest slučaj, alat nije pri 
ruci u trenutku kad mu zatreba. 


Radnici često rade na nepravilan način, a posljedice su 
ozljede uslijed uboda ili udara alatom. Tipični su 
primjeri nepravilnog načina rada udaranje po sjekaču ili 
dlijetu kojem je oštrica usmjerena prema tijelu, rezanje 
nožem u smjeru tijela, odvijanje vijaka na predmetu koji 
se drži u ruci i slično. Nepravilno odlaganje alata na 
povišenim mjestima, po stolovima, policama i kutijama, 
nošenje noževa, dlijeta i drugog oštrog alata po džepovi- 
ma radnog odijela, veoma je opasno, jer se radnik može 
ubosti ili tako odloženi alat može pasti na drugog 
radnika. 


Svaki alat mora imati određeno rnjesto na kojem se 
odlaže. Kod odlaganja na police ili u kutije, alat mora 
oštrim krajevima biti okrenut prema unutra, kako bi se 
spriječile ozljede prilikom vađenja alata. Naročito je 
potrebno pažljivo odlagati alate na povišenim mjestima. 
Alat se mora prenositi u kutiji za alat ili u torbi, odnosno 
u pojasu za alat, a nikako u džepovima. Oštri vrh, koji 
lako može nanijeti ozljedu mora biti okrenut prema 
gore. Dugački alat i alat nepravilnog oblika treba nositi u 

platnenim vrećama. Da bi se spriječile nezgode pri radu s 
ručnim alatom, za svaki pojedini alat postoje pravila 
kojih se treba pridržavati. 

Odvijači su najopasniji ručni alati. Budući da ih radnici 
ne upotrebljavaju samo za odvijanje, čemu su zapravo 
namijenjeni, nego i u druge svrhe, pri korištenju odvijača 
događa se velik broj nezgoda. 


Veoma često radnici upotrebljavaju odvijače kao poluge, 
sjekače, dlijeta, probijače itd. Pri tom dijelovi odvijača 
pucaju i odlijeću, što može uzrokovati povrede očiju 
radnika. 


Nikako ne upotrebljavajte odvijač umjesto dlijeta, 
poluge ili probijača. ; 


Da bi se spriječile ozljede šake radnika, najvažnije je da 
odvijač bude ispravan, a to znači da ima glatku i dobro 
učvršćenu ručicu. 


Nemojte upotrebljavati odvijač bez ručice ili s 
napuknutom ručicom. 


Česte ozljede ruku radnika izaziva upotreba neispravno 


brušenih oštrica odvijača, ili upotreba suviše malih 
odvijača, jer dolazi do sklizanja odvijača utora. 


NE 





Upotrebljavajte odgovarajući odvijač za određeni 
posao. : 

Nemojte upotrebljavati odvijač sa savijenom, polo- 
mljenom ili tupom oštricom. 


Radnici često ozljeduju ruke kada rade na nepravilan 
način tj. kada predmet, na kojem rade odvijačem, 
pridržavaju rukom pa odvijač sklizne iz utora na glavi 
vijka. ' 





Kod rada s odvijačem predmet se ne smije držati u 
ruci, već mora biti dobro i sigurno učvršćen. 
Ključevi su ručni alati koji se upotrebljavaju za odvijanje 


matica s vijaka. Ima ih različitih, no, najčešće se u 
upotrebi nalaze oni s neporničnim čeljustima. 

Budući da se ključevi često pogrešno upotrebljavaju 
umjesto čekića, oni se nakon takvog rada deformiraju, te 
postoji opasnost da se daljnjim takvim nepravilnim 
radom oštete čeljusti ključa, a njihovi dijelići odlete u 
oko radnika. 


Ključeve upotrebljavajte samo za odvijanje, a ne i 
za udaranje umjesto čekića. 


Ni u kojem slučaju ne smiju se upotrebljavati ključevi 
kojima su razmaci čeljusti (otvori) veći od matice ili 
glave vijka, jer će ključ kliznuti sa matice i ozlijediti 
radnika. U takvim prilikama između čeljusti ključa i 


matice radnici umeću raznovrsne umetke, što je također ' 


.nepravilan postupak. 





Uvijek odaberite odgovara- 
juću veličinu ključa. Ne 
upotrebljavajte — podloške 
za bolji dosjed ključa na, 
maticu. 

Za odvijanje matica upotrebljavajte samo ključeve 
u ispravnom stanju, bez napuklina, istrošenih 
čeljusti ili napuknutih ručica. 


Kada se upotrebljavaju podesivi ključevi, tada ključ 
često sklizne s matice, ako su čeljusti okrenute suprotno 
od radnika, što također može uzrokovati ozljedivanje 
radnika. | ja 





Čeljusti podesivog ključa okrenite prema sebi. 


Ni u kojem slučaju ne smiju se ručice ključeva produži- 
vati cijevima ili polugama. Ručica ključa konstruirana je 
tako, da njezina dužina omogućava maksimalni moment 
pri kojem je obavljanje rada sigurno. Produživanjem 
ručice doći će do uništenja matice ili do loma ključa, što 
će prouzročiti ozljeđivanje radnika. 





Ručice ključeva ne produ- 
žujte cijevima ili poluga- 
ma. 

Vrlo je opasno ako radnik upotrebljava ključeve na 
predmetima ili strojevima koji su u pokretu. U takvim 
slučajevima ključ može biti odbačen, a radnik zahvaćen 
pokretnim dijelovima stroja, što također izaziva teške 
ozljede. 


Ključeve ni u kojem slučaju ne upotrebljavajte na 
predmetima ili strojevima koji su u pokretu. 


Postoje različite vrste kliješta a njihova upotreba izaziva 
uvijek istu opasnost, tj. uklještenje prstiju kod zatvaranja 
kliješta. Uklještenje prstiju može se izbjeći na nekoliko 


načina. Najčešće se sprečava savijanjem jednog kraka: 


kliješta koji djeluje kao graničnik. 


Ne upotrebljavajte kliješta bez graničnika koji 
sprečava uklještenje prstiju. 


Ako se kliješta upotrebljavaju umjesto čekića, može doći 
do pucanja i odlijetanja dijelova kliješta u oči radnika. 





Ne upotrebljavajte kliješta umjesto čekića, ključa 
ili drugog sličnog alata. 

* treba što bliže kraju. 








Kod upotrebe električarskih kliješta postoji opasnost od 
udara električne struje, ako kliješta nisu izolirana, ili ako 
je izolacija oštećena. Takva kliješta ne smiju se upotreb- 
ljavati. 


Pri radu s bilo kojom vrstom čekića postoji opasnost od 
odlijetanja alata iz ruku radnika kod zamahivanja. Takve 
nezgode najčešće se događaju pri radu s čekićem koji 
ima polomljenu dršku, ili zbog toga što se drška rasušila, 
što je masna, ili nije uklinjena. 


Drška čekića mora biti gla- 
tka, čista, bez napuklina i 
dobro uklinjena, a držati je 








Za svaki posao treba odabrati odgovarajući čekić. Prela- 
gani čekić odskakivat će od materijala i vrlo lako može 
ozlijediti prste radnika. 


Sjekači se upotrebljavaju za sječenje metala i zida, a 
izrađuju se iz najboljih čelika sa zakaljenom reznom 
oštricom i ukošenom glavom. 


Da bi rad sa sjekačem bio siguran, neobično je važan 
izbor sjekača. Ako sjekač veličinom i težinom ne 

odgovara debljini materijala kojeg treba sjeći, savijat će 
se, ili pomicati i poskakivati. Rezni brid sjekača mora 
biti oštar, a obostrano: brušena rezna oštrica izvedena 
pod kutom od 609. 


Ako sjekač ne leži čitavom dužinom oštrice na predmetu 
koji se obrađuje, nego samo jednim dijelom ili vrhom, 
djelići rezne oštrice se otkidaju i odlijeću, pa lako mogu 
ozlijediti radnika. 


Pri sječenju materijala pripazite da sjekač čitavom 
dužinom oštrice leži na materijalu. 


Kada radnik promaši sjekač, ili kada čekić sklizne sa 
sjekača, radnik se može udariti čekićem po ruci. 


Stoga se sjekač mora pridržavati sigurnosnim držačem, 


ili se oko sjekača postavlja podloga od spužvaste gume. ' 


Ova zaštitna mjera naročito je potrebna kada taj posao 
obavljaju dva radnika. Prilikom sječenja otkidaju se 
čestice materijala koje mogu odletjeti u oči radnika. Da 
bi se spriječile ozljede očiju radnika za vrijeme rada sa 
sjekačem, radnik mora nositi zaštitne naočale ili štitnik 
za oči i lice. 


Pri radu sa sjekačem obavezno koristite zaštitne 
naočale ili štitnik za oči i lice. Pri radu gledajte u 
vrh sjekača, a ne na udarnu površinu. 


Kako bi se spriječilo ozljeđivanje radnika letećim čestica- 
ma materijala na obližnjim radnim mjestima, potrebno je 
oko tog radnog mjesta postaviti paravan koji sprečava 
odlijetanje čestica. Zbog mogućnosti odlijetanja predme- 
ta ili loma čeljusti, predmet se mora učvrstiti u škripac, a 
sjekačem treba udarati paralelno s čeljustima. 


Čeona ploha sjekača često se ,,rascvate"' , što može biti 
veoma opasno, jer ovi djelići pri udaru čekićem mogu 
odletjeti i povrijediti radnika. 

Zabranjena je upotreba neispravnih sjekača, tj. 
sjekača s oštećenom (,,rascvjetalom'') čeonom 
plohom. 


Ručne pile za metal. služe za rezanje predmeta od 
metala. Sastoje se iz okvira i lista pile: Okvir sprečava 
savijanje lista pile. Česte ozljede radnika izaziva pila koja 
odskače s predmeta, ako radnik, umjesto da ga učvrsti 
pridržava predmet rukama. 


Predmet, koji ćete rezati ručnom pilom, najprije 
dobro i sigurno učvrstite. 


Da se pila ne bi pomicala i ozlijedila ruku radnika, 
potrebno je prije rezanja turpijom izrezati početak u 
obliku slova V. Ako se zupci pile nisu okrenuli u smjeru 
rezanja, ili je izabrana pogrešna pila, tada pila poskakuje 
i može ozlijediti ruke radnika. Za mekani materijal treba 
upotrijebiti pilu s malim brojem zubaca, a što je 
materijal tvrđi, zupci moraju biti gušći. 


Prije početka rezanja utvr- 
dite da li je postavljen is- 
pravan list pile, a zupci 
okrenuti prema naprijed. 





Pile za drvo služe za rezanje drveta i drugih izolacionih 
materijala, a sastoje se iz lista pile i drvenog ili metalnog 
okvira. 


Ozljede pri radu s pilama za drvo najčešće nastaju kada 
pila sklizne iz reza na ruku radnika Izlijetanje pile iz 
reza može nastati iz više razloga, npr. nenaoštrena pila, 
razvrnuti zupci, neodgovarajuća pila prema vrsti posla 
itd. 

Prije rezanja drveta treba pregledati da li je pila 
dobro naoštrena i da li su zupci razvrnuti. Rezanje 
se vrši u smjeru prema naprijed. 


Do čestih ozljeda radnika dolazi uslijed pada pile kada se 
ona vješa na labave čavle. 


Pila se ne smije vješati na labave čavle, naročito ne 
iznad glave. 


Radnici se veoma često mogu ozlijediti zupcima pile, 


ako se pila ostavlja na podu, ili ako strši izvan stola, kao i - 


kod prenošenja pile. 


Pila se ne smije ostavljati na podu, ne smije stršati 
van stola. Treba je odlagati na za to predviđena 
mjesta. 


Kod prenošenja zupci pile moraju se zaštititi. 


Turpije su ručni alati koji služe za skidanje materijala: 
jednorezne turpije upotrebljavaju se za lake materijale, 
dok se dvoreznim turpijama režu tvrdi materijali i legure. 


Najveći broj nezgoda kod rada s turpijom događa se zbog 
toga, što na turpiji uopće ne postoji ručica, ili je slabo 
nasađena, ili je pak polomljena. Kod upotrebe ovakvih 
turpija često dolazi do ozljede dlana šiljkom. 


Turpije se često oštećuju kad se pogrešno upotrebljavaju 
umjesto poluge, dlijeta, izvijača ili nekog drugog alata, 
čime rad postaje nesiguran. 

Upotrebljavajte samo  is- “4 
pravne turpije i samo za 
svrhe kojima su namijenje- 
ne. 








Nepravilno nabijanje ručice na turpiju često uzro- 
kuje ubode na šaci radnika. Ova se opasnost može 
izbjeći, ako se pri nasađivanju rukom pridržava 
turpija, a ručicom udara o neku podlogu. 

Pri turpijanju veoma je važan pravilan način držanja 
turpije: jednom se rukom čvrsto uhvati ručica, a palac i 
kažiprst druge ruke koriste se za njeno vođenje. 


Rad s noževima prilično je opasan, jer ruka može 
kliznuti s ručice na oštricu. Najčešće se tako ozljeđuju 
prsti. Zbog toga nož mora imati štitnik kojim se sprečava 
klizanje prstiju. 


Nepravilan način rada, tj. rezanje u smjeru prema tijelu, 


često uzrokuje ozljede radnika zbog toga što nož sklizne 
s predmeta koji se reže. Da bi se takve ozljede spriječile, 
rezati se mora u smjeru suprotnom od tijela. 


Tupa oštrica noža, slabo učvršćen predmet koji se reže i 
sl. također su česti uzroci nezgoda, jer uvjetuju klizanje 
noža, odnosno prevrtanje predmeta. 


Predmet koji režete najprije dobro i sigurno 
učvrstite, a oštricu noža naoštrite. 





Za rad s kablovima koristite noževe odgovarajuće 
izvedbe s čvrstim drškama. 


Budući da se noževi često ostavljaju nezaštićeni na 
policama ili na stolovima, mogu se otkotrljati, pasti i 
ozlijediti radnika. Česti su ubodi nožem, kada radnici 
nose noževe u džepovima. 


Noževe prenosite u posebnoj torbici, ili u koricama 
za noževe, a odlažite ih samo u kutiju za noževe, a 
ne na stol ili na policu. 


Benzinske lampe još uvijek se često koriste kod raznih 
električarskih radova na održavanju. Kako se za pogon 


58 








tog alata koristi benzin, čije su pare lako zapaljive a pod 
određenim uvjetima i eksplozivne, pri radu postoji 
opasnost od opeklina i od eksplozije. Zato se lampom 
mora pažljivo rukovati, pridržavajući se pri tom općih 
uputa sigurnosti i uputa proizvođača. 


Lampu zagrijavajte pažljivo, isključivo izgaranjem 
tekućine na određenom mjestu. Nikada nemojte 
politi cijelu lampu zapaljivom tekućinom i zapaliti 
je, ili lampu stavljati u vatru (npr. kovačku vatru) 
zbog zagrijavanja. 


To može uzrokovati eksploziju lampe i time teške 
ozljede. Također postoji opasnost od mase koja se 
lampom zagrijava. Zbog toga pazite da ne dođete u 
dodir s tom materijom da bi izbjegli opekotine. Pri 
radu s lampom pazite da plamen nikad ne usmjera- 
vate prema nekoj zapaljivoj tvari i sl. jer može doći 
do gorenja, pa i do požara. 


Lemila su alati koji se također mnogo koriste. Ako se 
izuzme, na ovom mjestu, opasnost od električne struje 
koja je veoma prisutna, ostaje jedina opasnost od 
opeklina i eventualno požara. 


Lemilo držite uvijek za dršku kako se ne bi opekli. 
Ako ga pružate svom suradniku, obratite pažnju na 
tu okolnost. Kad ne lemite, stavite lemilo na 
nezapaljivu podlogu, sigurnu od prevrtanja i toliko 
udaljenu da ne dođe do slučajnog dodira. Pri 
lemljenju ne približavajte previše lice mjestu lem- 
ljenja zbog opasnosti od štrcanja čestica vruće 
paste ili kositra. 


Sve veća upotreba mehaniziranih alata, pored svih 
pogodnosti, kao što su npr. brži i kvalitetniji rad, stvara i 
sve veću opasnost. 

Ručni mehanizirani alat, koji se danas sve češće koristi, 
zadržao je sve opasnosti ručnog alata iste vrste, no kod 
njega se, s obzirom na vrstu pogona, pojavljuju nove 
opasnosti, kao što su: prašina, buka, vibracije, rotirajući 
dijelovi, udar električne struje, pad alata, požar, eksplo- 
zije itd. 


Mehanizirani alat veoma je teško konstruirati tako da se 
izbjegne svaka opasnost. Stoga proizvođači, uz svaku 
vrstu alata, dostavljaju i upute za upotrebu i održavanje. 


Radnici koji rade s mehaniziranim alatima treba da su 
dobro uvježbani, jer je rad s ovom vrstom alata mnogo 
brži, a ozljede koje mogu nastati mnogo teže, nego kod 
rada s ručnim alatima. Električni alati koriste se svuda 
gdje je moguć priključak na električnu mrežu. Međutim, 
taj alat često uzrokuje nezgode, koje završavaju ozljeda- 
ma, požarima, a nerijetko i smrću radnika. Na ovom 
mjestu bit će govora samo o mehaničkim izvorima 
opasnosti, dok će o električnoj struji biti govora na 
drugom mjestu. 


Teške ozljede nastaju i kod dodavanja alata, koji nije 
isključen iz pogona, drugom radniku budući da je 
prisutna opasnost od zahvaćanja: rotirajućim dijelom 
alata. 


Mehanizirani alat obavezno isključite iz pogona 
kada ga dodajete drugom radniku. 


Budući da se mehanizirani alati upotrebljavaju i kao 
stabilni alati na raznim postoljima i s raznim priključ- 
cima, opremljeni su osiguračem kojim se za vrijeme rada 
blokira tipkalo za uključivanje. Kada se, međutim, s 
alatom radi ručno (bez stalka i bez priključnih naprava) 
ne smije se osiguračem blokirati tipkalo za uključivanje, 
jer se u slučaju pada, alat neće isključiti iz rada, pa 
rotirajući dio može zahvatiti radnika i ozlijediti ga. 

Slična opasnost postoji i kod nestanka električne struje, 
ako radnik blokira tipkalo za uključivanje. Naime, 
ponovnim dolaskom struje alat će se iznenada aktivirati 
pa rotirajući dio alata može zahvatiti radnika. 


Budući da je mehanizirani alat relativno težak, postoji 
velika opasnost od ozljeđivanja, ako se alat odlaže na 
povišena mjesta, a da se pri tom ne postave odgovarajući 
držači. Uslijed vibracija ili nehotičnog udara, alat može 
pasti na radnika koji radi s tim alatom ili na radnike koji 
slučajno prolaze. 


Nakon završetka rada me- 
hanizirani alat ne odlažite 
slobodno na povišena mje- 
sta, nego u za to predviđe- 
ne držače, stalke ili kutije. 





Pri radu s mehaniziranim alatima na povišenim mjestima 
postoji opasnost od pada radnika zbog nepravilnog 
rukovanja alatom i slično. 


Kod rada s prijenosnom električnom bušilicom, osim 
opasnosti koje su već spomenute, postoje i neke specifič- 
ne opasnosti. = 


Pri tom je posebno opasno kad radnik obuhvaća svrdlo 


rukom radi usmjeravanja, ili kad pri radu s bušilicom 
nosi zaštitne rukavice koje svrdlo može zahvatiti. 

Pri radu s bušilicom ne obuhvaćajte svrdlo rukom 
u svrhu usmjeravanja. Nošenje zaštitnih rukavica 
zabranjeno je. 


Radnici pri bušenju najčešće ne učvršćuju predmet koji 
se buši, pa se predmet pomakne, što lako može 
uvjetovati ozljedu radnika, bilo predmetom koji se buši, 
bilo rotirajućim alatom. / 
Prije početka bušenja predmet dobro i sigurno 
učvrstite. 


Kod rada s prijenosnim brusilicama, osim ranije navede- 
nih opasnosti, najveća opasnost prijeti od rasprnuća 
brusnog kola, do čega može doći iz više razloga, npr. kad 
je na brusilicu postavljeno brusno kolo kojem je broj 
okretaja, naznačen na naljepnici, manji od broja okretaja 
brusilice; kod prejakog pritiskivanja brusnog kola na 
materijal, naročito kad je kolo hladno (rano ujutro); 
previše stegnuto brusno kolo prilikom montaže itd. Da 
bi se spriječile ozljede radnika od rasprsnutog kola, ono 
mora biti zaštićeno oklopom, kojem otvor ne smije 
prelaziti 1800, ili sigurnosnim prirubnicama, koje moraju 
imati promjer od najmanje 1/2 promjera brusnog kola i 
nagib 1 : 16. 


Nemojte raditi na brusilici koja nije ispravno 
zaštićena. 


Ne brusite sa prevelikim pritiskom, naročito ako je 
brusno kolo hladno. 


Veliku opasnost od rasprsnwća kola predstavljaju unutar- 
nje napukline koje nastaju zbog neispravnog uskladište- 
nja, ili što je još češće, kod prijenosa brusilice, kada se 
brusnim kolom udari o neki tvrdi predmet, ili pak, 
brusilica padne na pod. 

Kod prijenosa ili odlaganja brusilice pazite da ne 
dođe do udara brusnog kola o neki tvrdi predmet, 
odnosno da brusilica ne padne na pod. 


Budući da se brušenjem stvaraju sitne čestice koje mogu 
ozlijediti oči radnika, radnici moraju prilikom brušenja 
nositi sredstva za zaštitu očiju. 


Pri radu s brusilicom obavezno koristite zaštitne 
naočale. 


KOPANJE ZIDA 


Za postavljanje električnih instalacija ili uređaja u Zid ili 
na zid često je potrebno kopati pomoću sjekača i čekića 
ili ga bušiti električnom udarnom bušilicom. Najčešća 
opasnost koja se javlja pri tom poslu, uz ostale, je 
upadanje čestica u oko ili po licu te udarac čekićem po 
ruci. 


Pri kopanju zida svakako 
koristite zaštitne naočale 
za ručne radove sa sigurno- 
snim staklom. 


Sjekač neka uvijek bude 


naoštren, a udarna površi- 
na obrušena bez ,,rascvje- == 


tanih" dijelova. sk _J 
Ako je potrebno, na sjekač = A 
je? 
“a 





stavite štitnik od tvrde gu- 
me koji će vas zaštititi od 
slučajnog udarca čekića. i 


UPOTREBA ZALJEVNIH MASA |I SMOLE 


Kabelske mase, odnosno smole često se koriste pri 
održavanju pogona za zalijevanje kablovskog pribora. 
Kabelske mase zagrijavaju se prije korištenja pri čemu 
postoji niz opasnosti, od opeklina radnika do mogućno- 
sti nastanka požara u pogonu. 


Smole se koriste na normalnoj temperaturi, ali u 
neposrednom dodiru s kožom može doći do oštećenja 
kože lakim opeklinama. 


Zbog toga se pri radu treba pridržavati određenih mjera 
sigurnosti. 


Kod zagrijavanja kabelske mase nemojte nikad 
koristiti provizorno izvedeno ,,ognjište" zbog opas- 
nosti od požara i prevrtanja posude. Za taj posao 
koristite izvedenu stabilnu pećicu na pogon plinom 
(butan) iz boce. Masu ne zagrijavajte u limenkama 
od ambalaže a pogotovo ne neotvorene limenke, 
već u posebno izvedenim posudama kod kojih je 
površina gornjeg otvora jednaka površini dna. 


Pri zagrijavanju, pazite na opasnost od prskanja 
mase i mogućnost njenog zapaljenja, što može 
dovesti do požara. 


Kako pri prenošenju mase postoji opasnost od 
opeklina, koristite pri radu osobna zaštitna sreds- 


tva, a radnike iz okoline upozorite na opasnost. 


Pri radu sa smolom izbjegavajte neposredni dodir s 
kožom i naročito sa sluzokožom. 

Ako je došlo do dodira, odmah odstranite smolu 
krpom ili vatom, operite toplom vodom i sapu- 
nom, te odmah zatražite liječničku pomoć. 


Pazite! Zatvorene prostorije u kojima se radi sa 
smolama treba dobro provjetravati. 


ODMAŠĆIVANJE I PRANJE DIJELOVA 


Čišćenje i pranje dijelova uređaja, npr. ležajeva elektro- 
—motora, može biti veoma opasno, ako se za taj posao 
koriste neodgovarajuća sredstva i primjenjuju nesigurni 
postupci. Za čišćenje se mogu koristiti razna sredstva: 
otopine deterdženata u vodi, vodena para, različita 
otapala, kao što su benzin, nafta, trikloretilin i sl., a 
»ostupci mogu biti štrcanje pod tlakom, uranjanje te 
pranje pomoću kista, četke ili krpe. Svaki od spomenu- 
tih načina čišćenja ili odmašćivanja dijelova može 
predstavljati opasnost za zdravlje, npr. otrovanje, opekli- 
ne, oštećenja kože i sl. i opasnost od požara i eksplozije. 


Najveća opasnost, smatra se, prijeti od motornog tzv. 
etiliziranog benzina ako se upotrebljava za čišćenje i 
pranje. 


Naime, dodaci u tom benzinu (radi se uglavnom o 
olovnom tetraetilu) izvanredno su otrovni, pa pri udisa- 
nju čestica može doći do otrovanja radnika. Zbog toga se 
motorni benzini ne smiju koristiti za pranje dijelova 
motora. 


Dijelove motora nikada ne perite etiliziranim 
benzinom; u tu svrhu koristite specijalne benzine 
(marke 00) ili druga otapala. 


Osim etiližiranog benzina, otrovna su, iako manje, i 


ostala otapala, npr. trikloretilen, perkloretilen i sl. 
Njihova upotreba ipak je dozvoljena za pranje dijelova, 

ali se ne smije dozvoliti širenje para u radni prostor. 
Zbog toga treba usvojiti pravilo da se čišćenje i pranje 
dijelova mora obavljati u posebnim posudama ili tankovi- 
ma s poklopcima u blizini uređaja za odvođenje štetnos- 
ti, kako radnici ne bi bili prisiljeni udisati štetne pare. 


Pri čišćenju dijelova krpom ili spužvom postoji velika 
opasnost od isparavanja. Zbog toga se danas za takvo 


čišćenje koriste posebne posude s tavom. Pritiskom na _ 


tavu istiskuje se potrebna količina tekućine na postavlje- 
nu krpu ili spužvu. 





Nemojte koristiti otapala u otvorenim posudama, 
ako niste osigurali dobro ventilaciju prostorije. Za 
pranje koristite posebne posude ili tankove s 
poklopcima. 

Osim otrovanja pri pranju i čišćenju dijelova postoji 
opasnost od površinskih oštećenja kože zbog dodira s 
otapalima. Zbog toga se pri takvim radovima moraju 
koristiti zaštitne rukavice od neoprena, a korisno je i 
premazivanje ruku zaštitnom kremom. Upotrebljena 
otapala ne smiju se ulijevati neposredno u kanalizaciju. 
Najsigurnije ih je odvoziti na sigurna mjesta i odlagati, 
odnosno uništiti, vodeći pri tome računa o sigurnosti 
okoline. 


Pri radu na čišćenju i pranju dijelova raznim 
otapalima obratite pažnju na njihova svojstva. 


Upoznajte se s njima i primijenite potrebne mjere 
zaštite. Zahtijevajte pisane upute za rukovanje 
pojedinim sredstvima. 


Ako osjetite znakove trovanja, zatražite liječničku 
pomoć. 


RAD S AKU-BATERIJAMA 


Opasnosti, koje postoje pri radu s aku—baterijama, mogu 
se uglavnom svrstati u tri grupe: opasnost od neposred- 
nog dodira tijela, odnosno kože radnika s kiselinom ili 
lužinom, opasnost pri udisanju plinova, para i prašine što | 
se pojavljuju pri popravcima i punjenju aku—baterija, te 
opasnost od požara i eksplozije uslijed pojave eksploziv- 
ne smjese u zraku pri punjenju. ; 


doći u neposredan dodir s kiselinom i lužinama je 
pripremanje elektrolita, odnosno rukovanje posudama s 
kiselinom pri transportu, pretakanju, nadolijevanju i sl. 


Kiselinu treba uvijek držati u odgovarajućim (staklenim) 


posudama, koje uvijek moraju biti zatvorene poklopcima 
(čepovima). Pretakanje iz takvih posuda mora se obavlja- 

ti pomoću tzv. ljuljačke na koju posuda mora biti dobro 
učvršćena, čime se postiže zaštita od prevrtanja ili 
razbijanja posude kao i od zapljuskivanja, štrcanje i 
prelijevanje tekućine. Na posudi mora biti postavljen čep 
naročite konstrukcije, koji će sprečavati zapljuskivanje i 
štrcanje tekućine. 


Pretakanje kiselina može se vršiti i ručnim crpkama koje 
su pri upotrebi sigurnije od ljuljački. Na posudu se 
postavlja čep posebne izvedbe s jednom cijevi za dovod 
zraka, te odvodnom cijevi za tekućinu koja dopire skoro 
do dna posude. Danas postoje i crpke specijalne izvedbe 
za pretakanje jetkih tekućina. 






Nemojte nikada ustima isi- 
savati zrak iz cijevi radi 
pretakanja otrovnih i jet- 
kih materijala. 


Transportiranje tekućina treba se vršiti pomoću posebnih - 


kolica na kojima su posude dobro pričvršćene, da bi se 
spriječilo prevrtanje i razbijanje posuda. Podizanje posu- 
da i prenošenje u samoj radionici trebaju obavljati uvijek 
po dva radnika. 


Kod pripremanja elektrolita za olovne akumulatore 
najveću opasnost predstavlja prskanje kiseline po tijelu ili 
u oči zbog neodgovarajućeg postupka. Naime, kod 
pripremanja otopine sumporne kiseline, kiselina se mora 
u tankom mlazu ulijevati u destiliranu vodu uz stalno 
miješanje odgovarajućim priborom (npr. staklenim šta- 
pom). 

Pazite! Sumpornu kiselinu morate uvijek ulijevati 
u destiliranu vodu. Nikada obratno! 


Kod obratnog postupka, kad se voda ulijeva u kiselinu, 
došlo bi do vrlo brze reakcije pri čemu bi voda počela 
ključati, pa bi kapljice vode i kiseline prskale na sve 
strane. 


Kod pripremanja elektrolita za čelične akumulatore 
najčešća opasnost od dodira nastaje pri ručnom droblje- 
nju i usitnjavanju jetkog kalijevog hidroksida. Zbos toga 
se takvi radovi moraju obavljati pomoću uređaja za 
usitnjavanje koji moraju biti dobro zatvoreni a po 
potrebi i opskrbljeni prikladnom ventilacijom. Otapanje 
kalijevog hidroksida treba vršiti u čistoj posudi od 
čelika, stakla ili plastične mase, nalijevanjem destilirane 
vode. Kalijev hidroksid mora se čeličnim ili staklenim 
štapićem miješati do potpunog otapanja. 


Do neposrednog dodira s kiselinom i lužinom može doći 
pri nadolijevanju aku—baterija. Zbog toga se taj posao 
mora obavljati pomoću manjih odgovarajućih posuda 
(menzura) i lijevaka ili pomoću ručnih crpki. Za dolijeva- 
nje može se uspješno upotrebljavati i staklena cjevasta 
posuda s gumenom kruškom. 


Pri prenošenju aku—baterija također može doći do 


prolijevanja elekrolita, i tako do neposrednog dodira 
kože ili sluznice s jetkim materijama. Zbog toga je 

nophodno potrebno aku—baterije prevoziti posebnim 
kolicima, naročito na veće udaljenosti. Ručno prenoše- 
nje trebalo bi dozvoliti samo u radionici i to uz 
sudjelovanje dvaju radnika. 


Za prijevoz aku—baterija na veće udaljenosti koris- 
tite posebna kolica, na kojima su baterije dobro 
pričvršćene. 


Osim opisanih mjera zaštite od neposrednog dodira s 
kiselinama i lužinama, radnici pri radu moraju upotreb- 
ljavati i posebna sredstva zaštite, i to: 


_ zaštitne naočale s nepropusnim okvirom za zaštitu 
očiju od upadanja čestica, 


—_ zaštitne gumene rukavice s pet prstiju, teške 
izvedbe za zaštitu ruku od neposrednog dodira s 
kiselinama i lužinama, 


—_ plastični štitnik za podlakticu, 


—' zaštitnu plastičnu pregaču za zaštitu tijela od 
neposrednog dodira s kiselinama i lužinama, 


—_ zaštitne cipele s čeličnom kapicom za zaštitu 
stopala pri padu aku—baterija. 


Na kraju treba reći, da se u slučaju dodira kože s 
kiselinama i lužinama mjesta dodira trebaju vrlo brzo 
osušiti i isprati velikom količinom vode. 


Ako čestica kiseline ili lužine upadne u oko, potrebno je 
isprati ga velikom količinom vode na posebnoj slavini za 
ispiranje. 

Kod: svakog dodira kiseline ili lužine s kožom ili 
sluzokožom (očima) potrebno je hitno zatražiti liječnič- 
ku pomoć. 

U slučaju upada čestica 
kiseline ili lužine u oko, 
isperite ga velikom količi- 
nom vode na posebnoj sla- 
vini za ispiranje. 





Pri punjenju aku—baterija razvija se velika količina 
plinova i para koje mogu imati štetno djelovanje na 
organizam radnika, naročito na dišne organe i oči, 


Kod popravka aku—baterija može se pojaviti i određena 
količina olovne prašine i olovnih para koje također imaju 
štetno djelovanje na organizam. 


Zbog toga se zahtijeva da se punjenje aku—baterija 
obavlja u odvojenim prostorijama koje imaju izvedenu 
ventilaciju za odvođenje štetnosti izvan prostorije. 


Isto tako, zahtijeva se da se popravci aku—baterija kod 
kojih se pojavljuje prašina ili pare olova, obavljaju na 
mjestu gdje je provedena ventilacija kojom se štetnosti 
odvode neposredno s mjesta nastajanja.: 


Koristite ventilaciju koja je provedena u prostorija- 
ma za popravke te u prostorijama za punjenje 
aku—baterija. 


Zaštita od požara i eksplozije pri radu s aku—baterijama 
provodi se uglavnom u prostorijama za punjenje zbog 
toga što se kod tog procesa stvaraju plinovi koji se mogu 
zapaliti i eksplodirati. 


T1 


Zbog toga se, prije svega, treba spriječiti nastajanje 
koncentracije eksplozivnih plinova u prostoriji za punje- 
nje. To se postiže ventilacijom o kojoj je bilo govora. 


Zatim treba spriječiti pojavu iskre ili otvorenog plamena 
u prostoriji za punjenje. Zbog toga u prostoriji nije 
dozvoljeno pušenje, unošenje otvorenog plamena, upo- 
treba lemila i grijalica s otvorenim plamenom ili električ- 
nih grijalica s otvorenim grijačima i sl. 


Na vratima prostorija gdje postoji opasnost od eksploziv- 
nih plinova mora se nalaziti ploča upozorenja s tekstom 
,Aku—stanica“', ,,Ne ulazite s otvorenim plamenom“ i 
,.Pušenje zabranjeno"“. 


Pridržavajte se zabrana pri radu s aku—baterijama. 


Paljenje eksplozivne smjese može uzrokovati i iskra koja 
nastaje zbog lošeg spoja na priključcima aku—baterija pri 
punjenju. Zbog toga aku—baterije pri punjenju ili formi- 
ranju moraju biti spojene pomoću posebnih stezaljki kod 
olovnih akumulatora ili posebnih naglavaka kod čeličnih 
akumulatora kojima se sprečava iskrenje. 


Nemojte nikada spajati aku—baterije omatanjem 
žice oko kontakta. Koristite odgovarajuće stezalj- 
ke. 


Iskrenje može nastati i zbog neodgovarajuće električne 
instalacije, rasvjete i ostalih električnih uređaja kao što 
su ispravljači, generatori, elektro—motori itd. Zbog toga 
se električna instalacija u prostoriji za punjenje ili 
formiranje mora izvesti tako, da je zaštićena od iskrenja, 
a uređaje je najsigurnije smjestiti u posebnu prostoriju. 

OPASNOSTI | MJERE ZAŠTITE OD ELEKTRIČNE 
STRUJE 


ELEKTRIČNA STRUJA | ORGANIZAM ČOVJEKA 
Otpor čovječjeg tijela 


Tijelo čovjeka predstavlja odreden otpor prolazu elektri- 
čne struje. Kod suhe, neozlijedđene kože otpor tijela 
čovjeka iznosi od oko 40.000 oma do oko 100.000 oma. 


Otpor kože čovjeka zavisi o slijedećim osnovnim faktori- 
ma: ' 


— čistoći i vlažnosti kože, 

_ žuljevitosti i debljini kože, 

— površini dodira i pritiska na elektrode, 
—_ jakosti i vrsti struje, i 
—_ dužini trajanja prolaza struje kroz tijelo, 
-_ visini napona, 

— frekvenciji i 

— općem stanju živčanog sustava čovjeka. 


Suha čovječja koža predstavlja najveći otpor električnoj 
struji. Prolazeći kroz kožu, struja se dijeli na niz 
paralelnih grana i prolazi po unutrašnjem tkivu koje ima 
manji otpor. Različite ogrebotine i ozljede kože dovode 
do značajnog sniženja cjelokupnog otpora tijela čovjeka. 
Tako npr. pri prolazu struje kroz mjesto s ozlijeđenom 
kožom otpor tijela snizit će se sa 90.000 oma, koliko 
iznosi otpor pri normalnom stanju kože, na svega 640 
oma. Otpor unutrašnjih dijelova tijela od ruku do nogu 
iznosi od 400 do 600 oma, a otpor od uha do uha svega 
oko 100 oma. 


U slijedećoj tablici prikazana je zavisnost otpora tijela od 


visine napona za vlažne i suhe ruke kod izmjenične struje 
50 Hz na putu struje ruka—ruka. 

Suhe ruke | 


Napon u iza 
voltima 


— jakost struje koja protječe kroz tijelo, 
dužina trajanja prolaza struje kroz tijelo 
i > frekvencija, 

— put prolaza struje kroz tijelo i 

— individualna svojstva organizma čovjeka. 


Na tablici, koja slijedi, prikazan je način djelovanja struje 
| različite jakosti na čovječji organizam na putu struje 
750.000 | 
39.000 ruka—ruka, ruka—noga: 


500.000 


8.000 


nepodnošljivo — 


Iz tablice je vidljivo da je otpor tijela daleko veći kod 
suhih ruku nego kod vlažnih. Pri prolazu struje kroz 
tijelo čovjeka koža se zagrijava, izlučuje se znoj, što 
pridonosi smanjenju otpora tijela. Pri naponu od 250 V i 
više otpor tijela može se smanjiti i do vrijednosti od oko 
800 do 1000 oma. Zbog toga se u proračunima za otpor 
čovječjeg tijela obično uzima vrijednost od 1900 oma. 


Jakost struje koja protječe kroz tijelo 


Djelovanje električne struje na čovječji organizam može 
biti: 

— toplinsko (opekline), 

pz: mehaničko (oštećenje tkiva) i 


— kemijsko (elektroliza). 


Osim toga, struja može imati biološko djelovanje, izaziva 
grčenje mišića, prekid disanja itd. 


Osnovni faktori o kojima zavisi utjecaj električne struje 
na organizam jesu: 

Jakost struje Izmjenična struja 50 Hz Istosmjerna struja 
u mA 
0,6— 1,5 Početak osjeta, lagano 
podrhtavanje prstiju Ne osjeća se 
2-3 


12— 15 
20 — 25 
50 — 80 
90 — 100 


3000 i više 





























Grčevi u rukama 
Bh 


Svrbež, osjećaj 
zagrijavanja 














Ruke se teško odvajaju od 
elektrode, snažni bolovi u 
prstima i rukama, stanje se 
može trpjeti 5—10 sek. 












Jako zagrijavanje 








Trenutno paraliziranje ruku, 
odvajanje od elektrode nije 
moguće, veoma jaki bolovi, 
otežano disanje 







Još jače zagrijavanje, 
početak kontrakcije 
mišičja ruku 















Paralizirano disanje, početak 
treperenja srčanih klijetki 


Veoma jako zagrijavanje, 
kontrakcija mišičja ruku, 
grčevi i otežano disanje 


Paralizirano disanje, pri dje— 
lovanju dužem od 3 sek. 
paraliza rada srca 







Paraližirano disanje 


Paralizirano disanje i rad srca pri djelovanju dužem od 
0,1 sek, razaranje tkiva toplinskim djelovanjem struje. 

Na osnovi ovih podataka, bezopasnima se mogu smatrati 
slijedeće jakosti struje: 


— kod izmjenične struje do 10 mA, 
= kod istosmjerne struje do 50 mA. 


Dužina trajanja prolaza struje kroz tijelo takoder je 
veoma važna. Što je vrijeme prolaza duže, opasnost je 
veća, Općenito se smatra, da nema većih posljedica za 
organizam, ako struja teče kroz tijelo do 0,1 sek. 


Ispitivanje utjecaja frekvencije na organizam pokazalo je 
da se porastom frekvencije, opasnost smanjuje, ali tek 
iznad 2500 Hz i to veoma sporo. Tek pri visokim 
frekvencijama od oko 1,000.000 Hz prolaz struje kroz 
tijelo nije opasan, pa se takve struje, štoviše, upotreblja 
Vaju za liječenje (diatermija). 


Veliki utjecaj na stupanj ozljeđivanja električnom stru- 
jom ima put prolaza struje kroz tijelo. Najopasnijim se 
smatra prolaz struje po osi tijela ruka—noga, pri čemu 
struja prolazi kroz srce i pluća. 


Odgovarajuće značenje imaju i individualna svojstva 
organizma. Naročito opasno djelovanje imat će prolaz 
struje kroz tijelo kod ljudi sa srčanim bolestima, 
tuberkulozom i sl. Djelovanju pogoduje također poviše- 
no znojenje, opijanje alkoholom itd. 


Visina opasnog napona 


Već iz dosadašnjeg izlaganja može se zaključiti koliko je 
zapravo teško odrediti točne vrijednosti pojedinih fakto- 
ra koji utječu na stupanj ozljeđivanja električnom 
strujom. Slična je situacija pri određivanju visine opas- 
nog napona. Međutim, kako ta granica opasnog napona 

ima izvjestan utjecaj na odredivanje miera zaštite, mnoge 
zemlje to određuju svojim propisima. Kod nas ta granica 
iznosi 65 V. Svaki napon iznad te granice smatra se 
previsokim, a time i opasnim. Do toga se došlo tako, da 
se za vrijednost otpora čovječjeg tijela s ulaznim i 
izlaznim otporima kože i obuće uzela vrijednost od 
2.000 oma. Za donju granicu opasnosti kod izmjenične 
struje 50 Hz uzela se jakost struje od 15 mA, a za gornju 
granicu jakost struje od 5omA. Izračunavanjem napona 
iz ovih vrijednosti, dobiva se za jakost struje od 15 mA 
donja granica opasnog napona od 30 V, a za jakost struje 
od 560 mA gornja granica opasnog napona od 100 V. Iz 
aritmetičke sredine obaju graničnih napona dobiva se 
srednja vrijednost od 65 V. 


Ova granična vrijednost dozvoljenog napona vrijedi za 
električne instalacije u zgradama i u normalnim okolnos- 
tima. Propisi, međutim, zahtijevaju i niže napone za rad 
u posebnim uvjetima (42 ili 24 V). 


Posljedice prolaza električne struje kroz organizam 


Pri prolazu kroz čovječje tijelo električna struja može 
uzrokovati slijedeće posljedice: 


—_ električni udar koji se očituje u djelovanju na cijeli 
organizam i obično ne uzrokuje nikakve vanjske 
znakove 

—_ električne ozljede koje izazivaju lokalna vanjska 
oštećenja, npr. opekline, metalizaciju kože, elektri- 
čne znake i dr. 


Električni udar javlja se kao najopasniji vid utjecaja 
električne struje na organizam i najčešće završava smrću. 
Električni udar nastaje pri neposrednom dodiru čovje- 
čjeg tijela s dijelovima _ pod naponom. Najprije se 
pojavljuje grč prstiju i ruku koji se postepeno pojačava, 
dolazi do smanjenja otpora tijela, a time i do povećanja 

jakosti struje koja teče kroz njega, zatim se prekida 
disanje i smanjuje rad srca. Smrt od električnog udara 
nastaje zbog prekida disanja ili zaustavljanja rada srca ili 
prekida disanja i rada srca istovremeno. 


Kao što je rečeno, električne ozljede nastaju samo na 
vanjskim dijelovima tijela. Opekline nastaju kao rezultat 
toplinskog djelovanja električne struje. Vrlo opasne 
opekline nastaju djelovanjem električnog luka kod isklju- 
čenja sklopki pod opterećenjem ili pri kratkim spojevi- 
ma. Električnim znacima nazivaju se mjesta koja su bila 
u ,,dobrom"' kontaktu s dijelovima pod naponom, pa je 
zbog kemijskog i mehaničkog djelovanja električne 
struje došlo do promjena na koži. Po izgledu, električni 
znaci su otekline ili žuljevi žute ili žutosive boje. 
Bezbolni su, bez upalnih procesa i redovito završavaju 
bez posljedica. Elektrometalizacija kože nastaje kao 
rezultat mehaničkog i kemijskog djelovanja struje i 
predstavlja površinsko zasićenje kože česticama metala. 
Ozljeđena koža postepeno odumire ne izazivajući bolove. 
Kao i kod opeklina, stupanj opasnosti ovisi o površini 
kože koja je zahvaćena metalizacijom. 


Uključenje čovjeka u strujni krug. 


Kako se u našem elektroenergetskom sistemu gotovo 
isključivo upotrebljavaju mreže s uzemljenim zvijezdiš- 
tem, odnosno uzemljenom nul—točkom, najčešću opas- 
nost predstavlja uključenje čovjeka u strujni krug izme- 
du faze i zemlje, iako su mogući i drugi oblici uključiva- 
nja s većim ili manjim stupnjem opasnosti. 


Promotrimo na električnoj shemi spomenuti slučaj. 


Kao što se vidi na shemi, radi se o trofaznoj mreži s 
uzemljenom nul-točkom preko pogonskog uzemljenja 
Rp u transformatorskoj stanici. Na sekundarnoj (nisko- 
naponskoj) strani nalaze se dva napona: između pojedi- 

nih faza tzv. međufazni ili linijski napon koji iznosi 380 
V i između pojedinih faza i nul—točke tzv. fazni napon 
koji iznosi 220 V. Zbog uzemljenja nul—točke, između 


pojedinih faza i zemlje također vlada napon od 220 V. 


1 





Uključenje čovjeka u strujni krug preko zemlje 
zbog neposrednog dodira faznog vodiča. 


Ako se iz bilo kojeg razloga tijelo čovjeka uključi u 
strujni krug u kojem vlada neki od navedenih napona, 
kroz tijelo će protjecati odgovarajuća jakost struje 
određena otporom tijela. Na shemi je prikazan slučaj 
neposrednog dodira čovjeka s faznim vodičem i njegovog 
uključenja u strujni krug kojeg čine: namotaj faze 
transformatora, fazni vodič, tijelo čovjeka, zemlja, po- 
gonsko uzemljenje i, ponovno, namotaj transformatora. 
Kao što je rečeno, napon faznog vodiča prema zemlji 
iznosi 220 V. Otpor čovječjeg tijela kod tog napona 
računa se da iznosi oko 1000 oma. Ostale otpore koji 
postoje u strujnom krugu, kao što su otpori vodiča, 
namotaja, pogonskog uzemljenja, zbog razmjerno veoma 
malih vrijednosti u odnosu na otpor tijela, u ovom ćemo 
slučaju zanemariti. Pretpostavit ćemo također da za ovaj 
slučaj nema prelaznog otpora između čovječjeg tijela i 
zemlje, tj. da on iznosi 0. Iz toga proizlazi da će, prema 
Ohmovom zakonu, jakost struje koja protiče kroz tijelo 
iznositi: 

E a 
t Ri 
pri čemu je: 
im —_ jakost struje koja protječe kroz tijelo u 
amperima 
U — napon koji vlada između faze i nul—točke 
odnosno zemlje u voltima 
Rt > otpor čovječjeg tijela u omima 


Ako je visina napona Uf = 220 V, a otpor tijela R, = 
1000 oma, jakosti struje l+ koja će proteći kroz tijelo bit 
će: 


220 
1000 = 0,22 A ili 220 mA 


Usporedi li se ovaj podatak s vrijednostima iz tablice o 
djelovanju struja raznih jakosti na organizam čovjeka, 
zaključujemo da u ovom slučaju kroz tijelo protječe 
takva jakost struje za koju se može gotovo sigurno tvrditi 
da će uzrokovati veoma teške posljedice pa i smrt. No, 
treba naglasiti da se ovakve nezgode neposrednog dodira 
čovjeka s faznim vodičem, a da je pri tom prelazni otpor 
između tijela i zemlje Rp = 0, u praksi rjeđe dešavaju. 
Inače bi svaki dodir s dijelovima pod naponom, pod 
pretpostavkom da traje određeno vrijeme, imao za 
posljedicu teška oštećenja organizma i smrt. Obično se 
dešava da je napon, koji vlada na krajevima tijela u času 
dodira (taj napon zove se dodirni napon i označava sa 
Ud), manji od faznog napona zbog raznih otpora koji su 
uključeni u strujni krug, od kojih je najvažniji prelazni 
otpor između tijela i zemlje. Što je taj otpor veći, dodirni 
napon je manji, a to znači da će kroz tijelo protjecati i 
struja manje jakosti. 

Praktički, prelazni otpor između tijela i zemlje može se 
postavljanjem izolacionih podloga dovesti do vrijednosti 
koje omogućavaju da kroz čovjeka protječe struja takvih 
jakosti koje više ne predstavljaju opasnost. Takav se 
postupak u nekim slučajevima koristi kao mjera zaštite. 


Veoma često događa se da unatoč izoliranoj podlozi, 
pomoću koje je tijelo električki odvojeno od zemlje, 
nastane opasnost od uključenja tijela u strujni krug. 
Takva opasnost nastat će, ako se npr. rukama dodirnu 
dva vodiča pod naponom, koja se tijelom premoste. 


O i o m 


VL LULU 





Uključenje čovjeka u strujni krug zbog dodira 
dvaju vodiča pod naponom. 


U tom slučaju struja će poteći od jednog vodiča, preko 
tijela na drugi vodič. 


Najčešće su, dakle nesreće kod uključenja čovjeka u 
strujni krug, kad struja teče putom ruka—noga i 
ruka—ruka. Kako je već rečeno, to su ujedno i najopasni- 
ji putovi prolaza struje kroz tijelo. Ovdje treba reći da su 
zapravo na prvom mjestu po opasnosti putovi prolaza 
struje glava—ruka i glava—noga, no u praksi su zaista 
rijetki. 

MJERE ZAŠTITE U POSTROJENJIMA JAKE STRUJE 


Postrojenja jake struje s pogonskim uređajima služe za 
proizvodnju, pretvaranje, akumuliranje, prijenos, razdio- 
bu i primjenu električne energije. Električna energija 
koristi se za obavljanje različitih poslova, npr. u obliku 
mehaničkog rada, za proizvodnju topline, rasvjete ili kod 
elektrokemijskih procesa. 


Naši propisi razlikuju postrojenja jake struje ispod 1000 
V, od 1000 V i više. Raniji pojmovi, niski napon (do 250 
V prema zemlji) i visoki napon, primjenjuju se samo još 
u govoru. 


Zaštita od slučajnog dodira 


U radionicama i drugim pogonskim mjestima treba 
naročito provoditi zaštitu od slučajnog dodira dijelova 
koji se, u svrhu pogona, nalaze pod naponom. To vrijedi 
i za radne prostorije i za radna mjesta na slobodnom 
prostoru. Električna pogonska sredstva moraju biti ili 
izolirana na svim svojim dijelovima ili. pak načinom 
izvedbe, položajem, rasporedom, odnosno posebnim 
uređajima, zaštićena od slučajnog dodira. Pokrovi, koji 
neizolirane metalne dijelove pod naponom i priključne 
vodove zaštićuju od slučajnog dodira, moraju biti izvede- 
ni tako, da se mogu skinuti samo uz pomoć alata. Tako, 
npr. priključne stezaljke na elektromotorima moraju biti 
na odgovarajući način zaštićene, jer su dostupne i 
ostalim osobama na održavanju, npr. bravarima koji 
moraju imati pristup na takvo mjesto, ako se tamo nalazi 
npr. klinasti remen. To se odnosi i na osigurače koji 
također moraju biti zaštićeni od slučajnog dodira. 

U električnim pogonima može se u određenim uvjetima, 
odstupiti od postavljanja zaštite od slučajnog dodira. To 
su prostorije ili mjesta koja služe za pogon električnih 
postrojenja i do kojih, u pravilu, imaju pristup samo za 
to osposobljene osobe (npr. prostorije rasklopnih uređa- 
ja, strojarnice). Isto vrijedi i za zaključane električne 
pogonske prostorije, koje služe isključivo za pogon 
elektro—uređaja. Takve prostorije moraju biti uvijek 
zaključane a pristup dozvoljen samo stručnim radnicima 
(npr. uklopna, rasklopna i razdjelna postrojenja, trafo- 
—ćelije). Ali i u takvim prostorijama potrebno je 
odgovarajućim pomoćnim sredstvima osigurati dovoljnu 
zaštitu. Npr. u niskonaponskom rasklopnom postrojenju 
kod rasklopnih ormara treba kod stražnjeg pristupa za 
posluživanje postaviti zaštitnu ogradu i štitnike za zaštitu 
od električnog luka na mjestima gdje su postavljene 
sklopke. Ovaj pristup za posluživanje uređaja često se 
koristi za očitanje brojila, izmjenu osigurača i sl. pa 
zaštitna ograda treba spriječiti nezgode zbog slučajnog 
dodira dijelova pod naponom. Ovaj se pristup ne smije 
koristiti za odlaganje bilo kakvih predmeta, već mora biti 
uvijek slobodan. 


Za uređaje s naponima od 1000 V i više propisi su stroži. 
U električnim pogonima svi dijelovi pod naponom u 
području dosega ruku (radno područje) moraju biti 
zaštićeni od dodira (npr. zidovima, vratima od punog 
lima), a izvan dosega ruku od slučajnog dodira (npr. 
zaštitnim rešetkama, zaštitnim letvicama). Samo u za- 
ključanim električnim pogonskim postrojenjima dovolj- 
no je svuda postaviti zaštitu od slučajnog dodira, za što 
je dovoljna zaštitna rešetka. Oznaka ćelije mora biti 
vidljiva i kod zaključanih i otvorenih vratiju. 


U transformatorskoj ćeliji, do koje vodi pristup neposre- 
dno iz slobodnog prostora, a zatvorena je vratima od 
punog lima, kao zaštita od slučajnog dodira dijelova pod 
naponom, u području dosega ruku pri ulaženju u ćeliju 
mora se iza vratiju postaviti zaštitna motka. 

U pogonu se vrata u transformatorsku ćeliju mogu 
otvarati bez isključenja transformatora, kako bi se moglo 
kontrolirati stanje transformatora (npr. zagrijavanje), ali 
na ulazu mora biti postavljena zaštitna motka. 


Zaštita od previsokog napona dodira 


U prethodnom dijelu rečeno je, kako se provodi zaštita 
od slučajnog dodira dijelova električnih uređaja koji su 
pod naponom u svrhu pogona. Međutim, dijelovi, koji u 
stvari nisu pod naponom, a izvedeni su iz vodljivog 
materijala, mogu zbog neke greške doći pod napon. Npr. 
zbog greške u izolaciji, kućište električnog alata dolazi 
pod napon. Tada se govori o dodirnom naponu te o 
previsokom dodirnom naponu, ako on dosegne opasne 
vrijednosti. 





Uključenje čovjeka u strujni krug zbog proboja 
izolacije u električnom alatu. 


Opasnost od previsokog napona dodira vrlo je velika. 
Naročito u niskonaponskim postrojenjima dolazi do 
mnogobrojnih nezgoda, koje mogu imati ozbiljne poslje- 
dice a mogu završiti i smrću. Ovoj opasnosti nije izložen 
samo električar, već zajedno s njim i velik dio ostalih 

radnika. To se objašnjava činjenicom da se iz godine u 
godinu sve više primjenjuju električni alati, kao ručne 
bušilice, brusilice itd. Upravo kod električnih alata vrlo 
lako dolazi do previsokog napona dodira, ako se ne 
primjenjuje nikakva zaštita. Razumljivo je da ova zaštita 
mora uvijek biti u besprijekornom stanju. 


Kada je, dakle, potrebno poduzeti mjere zaštite od 
previsokog napona dodira? Gotovo uvijek zahtijeva se 
poduzimanje zaštitnih mjera od previsokog napona 
dodira, osim u nekoliko iznimnih slučajeva. U ove 
iznimke ubrajaju se uređaji s naponom do najviše 65 V 
prema zemlji. 


Kod uređaja od 65 do 250 V prema zemlji zaštita se 
samo onda može smatrati nepotrebnom, ako se radi o 
besprijekorno suhim stambenim ili uredskim prostorija- 
ma s izoliranim podom, pod pretpostavkom da se u 
području dohvata ruku ne nalaze nikakvi vodovodni, 
plinski ili uređaji za grijanje u spoju sa zemljom, koji se 
nehotice mogu dodirnuti. Ovdje mogu biti instalirane 
priključnice bez zaštitnog kontakta. Drugačije je ako su 
električni uredski strojevi tako postavljeni da se istovre- 
meno može dodirnuti više strojeva. U takvim slučajevima 
se i u suhim stambenim i uredskim prostorijama zahtije- 
va zaštita od previsokog napona dodira. U takve prostori- 
je moraju se postavljati samo priključnice sa zaštitnim 
kontaktom. Kod uređaja s naponima preko 250 V prema 
zemlji ne može se uopće odustati od poduzimanja 
zaštitnih mjera. 


Zaštitne mjere u postrojenjima s naponom ispod 
1000 V 


Protiv previsokog napona dodira stoje na raspolaganju 
slijedeće zaštitne mjere: 

— zaštitno uzemljenje, 
— nulovanje, 

—' sistem zaštitnog voda, 
— zaštitno odvajanje, 

— zaštitni spojevi, 

—_ zaštitno izoliranje i 

— mali napon. 


Ovdje će biti obrađene osnovne postavke zaštitnih mjera 
kod postrojenja s naponom ispod 1000 V, a kao primjer 
odabrana je najviše proširena mreža trofazne izmjenične 
struje s naponom od 380/220 V. 


Kod zaštitnog uzemljenja zaštitni je vodič, a preko njega 
i kućište alata, spojen na poseban uzemljivač kako je 
prikazano na shemi' 


Odom 





priključnica i utikač 
sa zaštitnim kontaktom 


posebni uzemljivač 


Shema zaštitnog uzemljenja putem posebnog uze- 
mljivača 


Kod kvara na pogonskoj izolaciji trošila i pojave previso- 
kog napona dodira u kućištu, strujni krug se zatvara 
preko zaštitnog vodiča, uzemljivača, zemlje, pogonskog 
uzemljenja u transformatorskoj stanici, na namotaj faze 
na kojoj je nastao kvar. Otpor cijelog strujnog kruga, a 

naročito uzemljivača, mora biti tako malen da sigurnc 
omogući protjecanje struje odgovarajuće jakosti, kod 
koje će osigurač pregorjeti i tako prekinuti strujni krug. 


Zbog toga mora biti ispunjen uvjet, da je: 


.gdjeje: Rz  =otpor zaštitnog uzemljenja (1) 


struja isključenja osigurača (A) 


Struja isključenja osigurača iznosi: 


l=k"Ih 
gdje je: Ih = nazivna struja instalacionog osigurača, 
odnosno automatskog osigurača ili podešena 


struja okidača zaštitne sklopke 
k = faktor osigurača (od 1,25 do 5 ovisno o vrs- 
ti osigurača 


Kao što se može razabrati, kod ovog sistema zaštite od 
izvanrednog je značenja otpor posebnog uzemljivača koji 
ovisi o vrsti uzemljivača (ploča, cijev, uže, žica, traka) i 
specifičnom otporu tla. Ne ulazeći u poteškoće oko 
izvođenja uzemljivača, treba reći da je veoma teško 
posebnim uzemljivačem postići tako malene otpore 
uzemljenja koje propisi zahtijevaju. Zbog toga se takva 
zaštita upotrebljava samo za osigurače do približno 10 
A. Za veće potrošače uzemljenje se izvodi pomoću 
zajedničkog uzemljivača na kojeg se spajaju zaštitna. 
uzemljenja potrošača i pogonsko uzemljenje nul—točke 
transformatora. U tom slučaju, ispunjeni su uvjeti za 
nulovanje pa izvedba mora odgovarati. propisima za tu 
vrstu zaštite. Osim otpora uzemljivača, veoma je značaj- 

na i nominalna struja osigurača koji štiti strujni krug u 
kojeg je uključeno trošilo. Prije svega, osigurač mora biti 
odabran tako, da odgovara potrošnji u strujnom krugu. 
Nije potrebno posebno naglašavati da patrone rastalnih 
osigurača moraju biti originalne i odgovarajućih vrijed- 
nosti, što ima naročiti značaj pri promjeni patrone. 










RAZDJELNA MREŽA 





Vanjski vodovi 
nadzemni i kablovski 
k=2,5 


Kućni priključak 
k=2,5 


Glavni razdjelni vodovi u 
glavnom razdjelnom ormaru 
k=2,5 


Instalacioni (ras- Jednopolni auto- | | Jednopolni auto- Zaštitne 
talni) osigurači matski osigurači matski osigurači motorne 
do 25A koji kod| [do 25A koji kod sklopke 
tromi 6xln isključuju u 3x1n isključuju u 
vremenu do 0,2| [vremenu do 0,2 


do |preko| |S€k- sek. li = 1,25 x 
50A [50 A x podešena 
struja oki- 
dača za zaš- 
k=3,5| k=5 


titu od krat- 

kog spoja 





Prikaz propisanih faktora ,,k"' 
za različite vrste osigurača 


Popravljanje patrone stavljanjem tanke žice između 
kontaktnih površina treba smatrati veoma opasnom 
praksom sa stajališta zaštite, jer se na taj način može 
smanjiti ili onemogućiti djelovanje zaštitnog sistema. 
Utvrđivanje pravilnog faktora osigurača pri proračunu 
struje pregorijevanja osigurača također je veoma važan 
element zaštite koji naročito dolazi do izražaja pri 
ispitivanju efikasnosti prikazanog sistema. 


Kao uzemljivači za uzemljenje u električnim mrežama 
najčešće se upotrebljavaju metalne ploče, cijevi i trake. 


Metalne ploče najčešće se izrađuju iz bakrenog lima, 
debljine oko 2 mm ili iz pocinčanog željeznog lima 
debljine najmanje 3 mm, oblik im je kvadratičan sa 
stranicama od 1 m. Otpor uzemljenja takve ploče računa 
se po formuli: ' 





ta specifični otpor tla 
4 x dimenzija stranica 


Cijevni uzemljivač je pocinčana plinska cijev, dužine 
2—5 m, promjera najmanje 2 cola, iako se koriste i drugi 
profili. Kako promjer cijevi nema posebnog značenja 
kod određivanja otpora uzemljenja, uzima se u obzir 
samo dužina cijevi, pa približna formula za izračunavanje 
otpora uzemljenja glasi: 

== specifični otpor tla 
dužina cijevi 





Pocinčane čelične trake najčešće se koriste kao uzemlji- 
vači i to trake najmanjeg presjeka 100 mmŽ i ne tanje od 
3,5 mm. Kod izračunavanja otpora uzemljenja najvažnija 
je dužina trake pa se otpor računa po formuli: 


r=2,3 specifični otpor tla 
dužina trake 





Specifični otpor tla zavisi o vrsti i vlažnosti tla, koje se 
za svaku priliku trebaju izmjeriti. Za praktična računanja 
može poslužiti i slijedeća tablica: 


Vrsta tla Specifični otpor tla/om/m 

močvarno tlo 30 
ilovača, glina 100 
pijesak, vlažan (krupan) 200 
šljunak vlažan 500 
suh pijesak ili šljunak 1000 
kamenito tlo 3000 
morska voda oko 0,3 

Kod sistema zaštite nulovanjem, slično kao i kod 
prethodnog, zaštitni vodič mora također povezivati sve 
dijelove trošila koje radnik drži u ruci, a koje treba štititi 
od previsokog napona dodira, samo u ovom slučaju ne s 
uzemljivačem nego nul—vodičem. Princip djelovanja ove 
zaštite prikazan je na shemi. 


O-+40I7 





=. Shema nulovanja 


U slučaju proboja izolacije na trošilu i pojave napona 
dodira na kućištu, strujni krug će se zatvoriti preko 
zaštitnog vodiča, zaštitnih kontakata na utikaču i 
priključnici, nuil—vodiča zvjezdišta transformatora, u 
namotaj faze na kojoj je došlo do proboja izolacije. Kod 
toga je, kao i kod zaštitnog uzemljenja, veoma važno da 
otpor ovog, nazovimo ga zaštitnog, strujnog kruga bude 
toliki, da struja kvara koja kroz njega teče bude takve 
jakosti da ugrađeni osigurač pregori i prekine strujni 
krug. Zbog toga je osnovni uvjet za nulovanje da struja 
kvara koja nastaje pri potpunom kratkom spoju faznog 
vodiča i kućišta električnog trošila, koje je nulovanjem 
zaštićeno, bude veća ili barem jednaka struji pripadaju- 
ćeg osigurača. 


Za određivanje vrijednosti struje kvara uzima se u obzir 
otpor cijele petlje kratkog spoja prema slijedećem 
odnosu: U 

nE 


p l; 

gdje je: Rp = otpor petlje (A ) 
Uz = napon prema zemlji (V) 
l; = struja isključenja osigurača (A). 


Struja isključenja osigurača iznosi: 


gdjeje: In = nazivna struja instalacionog osigurača, 
odnosno automatskog osigurača ili podešena 
struja okidača zaštitne sklopke 
k = faktor osigurača (vidjeti kod zaštitnog 
uzemljenja). 


Osim ovog osnovnog uvjeta za primjenu zaštite nulova- 
njem, moraju biti ispunjeni i ostali uvjeti koje zahtijevaju 
propisi za elektroenergetske instalacije, a odnose se na 
izvođenje nul—vodiča, dozvoljene presjeke, uzemljenje 
nul—-vodiča, boju itd. Osim toga, izričito se zabranjuje 
provođenje nulovanja u mreži u kojoj je provedeno 
zaštitno uzemljenje pomoću posebnog uzemljivača. 


Zaštitni spojevi. Kada se za zaštitu od previsokog napona 
dodira ne može primijeniti zaštitno uzemljenje ili kada se 
ne mogu ispuniti svi uvjeti za nulovanje, koriste se za 
zaštitu tzv. zaštitni spojevi koji također sprečavaju 
pojavu previsokog napona dodira, tako da u slučaju 
proboja izolacije na trošilu pomoću automatske zaštitne 
sklopke odmah isključe strujni krug. Vrijeme isključenja 
je veoma kratko i iznosi 0,1 sek, čime se postiže veoma 
efikasna zaštita. 


Prema našim propisima određene su dvije vrste zaštitnih 
spojeva: 

Naponski zaštitni spoj i strujni zaštitni spoj. 

Naponski zaštitni spoj postiže se upotrebom naponske 
sklopke (ZN—sklopke) čija je svrha da isključi trošilo 
čim napon dodira prijeđe određenu granicu (od 24 do 65 
V). : 

b4 


Ledo 


Shema djelovanja zaštitne naponske sklopke 


Osnovni sastavni dijelovi zaštitnog sistema pomoću 
sklopke ZN su: 


— sklopka ZN s ugrađenim uređajem za ispitivanje 
sklopke, 

— > zaštitni vodič koji povezuje kućište alata sa sklop- 
kom ZN, 

—_ vodič za uzemljenje koji povezuje. sklopku ZN s 
pomoćnim uzemljivačem i 

— pomoćni uzemljivač. 


Na shemi je prikazan princip rada ZN sklopke. 


Kao što je vidljivo, naponski namotaj sklopke ZN 
uključen je između kućišta alata i pomoćnog uzemljiva- 
ča, kao što bi se uključio voltmetar kada bi se željelo 
mjeriti napon između kućišta i zemlje. Sklopka ZN na taj 
način zapravo stalno kontrolira izolaciju između dijelova 
pod naponom u alatu i kućišta. Čim se pojavi previsoki 
napon dodira na kućištu, struja kvara poteče kroz 
zaštitni vodič. namotaj sklopke, vodič za uzemljenje, 

pomoćni uzemljivač, zemlju, pogonsko uzemljenje, 
nul-točku transformatora i u namotaj faze u kojoj je 
došlo do proboja izolacije. 


Relej u sklopki mora proraditi u roku od 0,1 sekunde i 
automatski isključiti sklopku na svim polovima. 
Prednost ove zaštite je u tome, da pomoćno uzemljenje 
smije imati razmjerno velik otpor. On se mora kretati od 
200 oma za dodirni napon od 24 V, do najviše 800 oma 
za dodirni napon od 65 V. Takvi otpori mogu se vrlo 
lako postići upotrebom relativno jednostavnih uzemljiva- 
ča, kao što su štapni (cijev ili profilno željezo), ploča ili 
trakasti uzemljivač. Ako se upotrebljava štapni uzemlji- 
vač, cijev ili profilno željezo treba zabiti u zemlju u 
dubinu 1—1,5 m u ovisnosti o specifičnom otporu tla. 
Ako se pak kao uzemljivač upotrebljava ploča, njena 
površina mora iznositi najmanje 0,25 m. Kada se kao 
uzemljivač upotrebljava traka, njena dužina mora iznosi- 
ti 5-10 m. 


Svaka sklopka ima ugrađen uređaj. za ispitivanje kojim se 
provjerava ispravnost sklopke. Pritiskom na tipkalo, 
sklopka mora odmah isključiti. Takve provjere treba 
obavljati barem jedanput mjesečno. 


Pri postavljanju zaštitnih sklopki ZN treba se pridržavati 
odredbi koje propisuje proizvođač, odnosno koje proiz- 
laze iz postojećih propisa. 


Strujni zaštitni spoj za kojega se koristi tzv. strujna 
zaštitna sklopka (ZS sklopka) također ima zadatak da 
isključi strujni krug čim se na kućištu alata pojavi 
dodirni napon veći od 65 V. 

Sastavni dijelovi zaštitnog sistema pomoću sklopke ZS 

su: 

— sklopka ZS s ugrađenim uređajem za ispitivanje 
sklopke, 

— > zaštitni vodič koji povezuje kućište alata s pomoć- 
nim uzemljivačem i 

—_ pomoćni uzemljivač. 





Na shemi je prikazan princip rada ZS sklopke. 
\ 


Djelovanje ZS sklopke osniva se na principu da je 
ukupna struja koja protječe kroz vodiče u normalnom 
pogonu jednaka nuli. To stanje nadzire poseban transfor- 
mator koji je ugrađen u sklopku. U normalnom pogonu, 
prema navedenom principu, struje koje teku vodičima ne 
Mogu inducirati nikakav napon u namotaju transforma- 
tora. U slučaju proboja izolacije i pojave napona na 
kućištu alata proteći će struja kvara kroz zaštitni vodič, 
pomoćni uzemljivač, zemlju, pogonsko uzemljenje i 
nui—točku transformatora u namotaj faze u kojoj je 


95 


nastao kvar. Time se narušava ravnoteža u transformato- 
ru sklopke, pojavit će se inducirani napon koji će 
aktivirati sklopke i isključiti strujni krug. Isto kao kod 
ZN sklopke vrijeme isključenja mora biti manje od 0,1 
sekunde. 


Otpor uzemljenja mora biti toliki da se na kućištu 
električnog alata ne može pojaviti napon koji bi bio viši 
od najvišeg dozvoljenog napona dodira od 65 V, tj. treba 
biti ispunjen uvjet: 


gdje je: Rz = otpor uzemljenja pomoćnog uzemljivača 
(a) ' 
l; = struja pri kojoj sklopka ZS isključuje (A). 


Najčešće se izrađuju sklopke sa strujom isključenja Il; = 
0,3 A, pa u tom slučaju otpor uzemljenja ne smije biti 
veći od 210 oma. Kod sklopki koje isključuju pri struji 
od 0,5 A otpor uzemljenja ne smije biti veći do 130 oma. 


Svaka ZS sklopka također mora imati ugrađeni uređaj za 
ispitivanje, kojim se provjerava njezina ispravnost. Pritis- 
kom na tipkalo sklopka mora odmah isključiti. Ispitiva- 
nje treba obavljati u toku pogona barem jedanput 
mjesečno. 


U novije vrijeme proizvodi se strujna zaštitna sklopka 
čija je struja isključenja 0,30 A ili svega 30 mA, što je od 
posebnog značenja za sigurnost pri radu s električnim 
prenosnim alatom. Naime, pri tako maloj struji isključe- 
nja otpor uzemljenja može biti veoma visok, odnosno 
može iznositi: 

Takav otpor postiže se u praksi čak i onda kada uopće 
nema uzemljenja, odnosno kada je došlo do prekida 
zaštitnog vodiča. Na taj način, cijela struja kvara 
protječe kroz tijelo čovjeka u zemlji, ali veoma kratko 
vrijeme, jer ovakve sklopke isključuju već nakon 0,03 
sekunde. Prolaz struje kroz tijelo zbog toga je ograničen 
na kratki udar bez ikakvih opasnosti koje inače predsta- 
vlja električna struja pri prolazu kroz tijelo. Ovakva 
sklopka prema tome predstavlja jedinu vrstu zaštite od 


380/220V 50H, 


E 
O+ 


Shema zaštitne strujne 
sklopke (li = 30 mA) u 
prenosnoj izvedbi 






VOD ZA UZEMLJENJE 


KI MAGNET ILI 
STEZALJKA 


slučajnog dodira dijelova pod naponom i od previsokog 
napona dodira, naravno pod pretpostavkom da se strujni 
krug zatvara preko zemlje. Zbog toga se preporučuje 
upotreba sklopke u slučajevima velike opasnosti od 
električne struje. 


U novije vrijeme sve se više pojavljuju u upotrebi trošila 
sa tzv. zaštitnom izolacijom. Takva izvedba trošila 

smatra se dovoljnom mjerom zaštite od previsokog 
napona dodira, jer su svi dijelovi pod naponom, koji bi 
mogli biti izloženi dodiru, pa i samo kućište trošila, još 
jednom izolirani tzv. dodatnom ili zaštitnom izolacijom. 


Kod proboja pogonske izolacije, kućište ne može doći 
pod napon, jer ga štiti zaštitna izolacija. 


O+ 0 








izolaciju 
Shema zaštitnog izoliranja 


Kako se ova mjera zaštite koristi najčešće kod manjih 
električnih alata, njihovo kućište izrađuje se od izolaci- 
onog materijala dok se kod težih alata između metalnog 
kućišta i dijelova pod naponom izoliranih pogonskom 
izolacijom postavlja zaštitna izolacija u vidu među—izola- 
cije. Takvi alati moraju biti označeni posebnom ozna- 
kom u obliku dvaju kvadrata, jedan unutar drugoga. 
Priključni kabel alata u izvedbi sa zaštitnom izolacijom 
ne smije imati zaštitni vodič. Utikač se, međutim, iako 
bez zaštitnog kontakta, izrađuje u takvom obliku da se 
može staviti u priključnicu sa zaštitnim kontaktom. 
Električni prijenosni alati u izvedbi sa zaštitnom izolaci- 
jom imaju veoma široku primjenu, no ne smiju se 
upotrebljavati u uskim i skučenim prostorima kao što su 
kotlovi, spremnici, cjevovodi i drugi prostori s vodljivim 
dijelovima, jer, ako se ošteti izolacija, priključni kabel 
predstavlja opasnost. 

znak zu zaštitnu 





Najsigurniju zaštitu od previsokog napona dodira pred- 
stavlja mali napon. Trošila izvedena za priključak na mali 
napon, tj. na napone 42 ili 24 V, uopće ne koriste opasni 
napon jer je njihov pogonski napon ispod granične 
vrijednosti od 65 V. 


Za dobivanje malog napona najčešće se koriste zaštitni 
transformatori koji moraju biti izvedeni prema posebnim 
propisima sa sekundarnim navojem, odvojenim od pri- 
marnog. Prenosni zaštitni transformatori moraju biti 
zaštićeni od previsokog napona dodira zaštitnom izolaci- 
jom. 


O-30ITm 


zaštitni g 
transfor-i 


mator 





priključni pribor 
posebne izvedbe 


Shema zaštitnog transformatora za mali napon 


Električni alati koji se najčešće koriste za priključak na 
mali napon ne smiju imati stezaljke za priključak 
zaštitnog vodiča, a priključak na zaštitni transformator 
mora biti proveden utikačem koji nema zaštitne kontak- 
te, a izveden je tako da se ne može utaknuti u 
priključnicu za više napone. 


Alati u izvedbi za mali napon koriste se pri radu na 
otvorenom prostoru, u vlažnim prostorima, u uskim i 
skučenim prostorima s vodljivim dijelovima i posebno u 
građevinarstvu gdje svi prenosni ručni uređaji na električ- 
ni pogon moraju biti priključeni na sniženi napon do 42 

V. Posebno treba naglasiti da se pri radu u kotlovima, 
spremnicima ili cjevovodima zaštitni transformator mora 
nalaziti izvan tih prostora. 


Na mjestima gdje priključni kabel alata smeta pri radu, 
mogu se upotrebljavati prenosni električni alati s ugrađe- 
nim baterijama. 


Galvansko odvajanje. Za rad na otvorenom prostoru ili u 
vlažnim i skučenim prostorima može se, slično kao i 
mali napon, primijeniti zaštitna mjera tzv. galvanskog 
odvajanja od napojne mreže. Trošilo se priključuje bez 
zaštitnog vodiča na posebni zaštitni transformator naj- 
češće odnosa 1 : 1 čiji je sekundarni namotaj potpuno 
odvojen od primarnog. Na taj se način u slučaju kvara na 
izolaciji trošila strujni krug ne može zatvoriti preko 
zemlje. 


Prenosni transformatori za galvansko odvajanje moraju 
biti izvedeni u zaštitnoj izolaciji, a pomoću njih može se 
napajati samo jedan potrošač nazivne struje do najviše 
16A. 


čelična konstrukcija 





Shematski prikaz zaštitnog odvajanja 


Kod radova u kotlovima, na metalnim konstrukcijama ili 
na sličnim većim metalnim masama kućište trošila treba 
posebnim vodičem spojiti s metalnom masom na kojoj 
radnik stoji. 

Kod radova u kotlovima transformator za galvansko 
odvajanje treba postaviti izvan kotla. 


Sistem zaštitnog voda relativno se rijetko primjenjuje. 
On dolazi u obzir za uređaje obuhvaćene u jednoj 
prostoriji, ne naročito prostranoj, a mora se veoma 
brižljivo kontrolirati. Svi dijelovi koje treba zaštititi, npr. 
kućište motora itd. povezani su zaštitnim vodičem, ne 
samo međusobno, već i sa svim dijelovima koji se 
dodiruju sa zemljom, kao što su vodovodne instalacije, 
željezne konstrukcije i sl. Dođe li do proboja izolacije, 
npr. na kućištu nekog motora, praktički se ne pojavljuje 
nikakav dodirni napon, budući da svi dijelovi preuzimaju 
isti potencijal, kao i mjesto proboja. Ova greška mora se, 
međutim, brzo otkloniti, da ne bi neka druga greška na 
uređaju s drugom fazom, uzrokovala kratki spoj i 
opasnost. 





Shema djelovanja sistema zaštitnog voda. 


Zvjezdište transformatora ne smije biti direktno uzemlje- 
no. Nužno je otvoreno uzemljenje s kontrolom izolacije 
postrojenja. Zbog toga sistem zaštitnog voda, kao zaštitu 
od previsokog napona dodira, koriste mala opskrbna 
postrojenja s vlastitim trafom, ili s vlastitom proizvod- 
njom električne energije. 

PRIKLJUČNE NAPRAVE | 


Pod tim skupnim nazivom podrazumijevaju se prema 
našim propisima priključnice, prijenosne priključnice, 
utikači, utikači za aparate i natikači, čija je primjena pri 
razvodu električne energije zaista mnogostruka. Među- 
tim, te su naprave istovremeno i mjesta na kojima se 
javlja niz problema u vezi sa zaštitom od električne 
struje, bilo zbog konstruktivnih nedostataka, bilo zbog 
njihovog oštećenja .ili zbog neodgovarajuće upotrebe. 
Zbog toga radnici, koji rade na održavanju električnih 
uređaja i instalacija, moraju dobro poznavati te naprave i 
pridržavati se propisanih postupaka. 


Priključne naprave, prije svega, moraju biti konstruirane 
tako, da ne predstavljaju opasnost pri rukovanju te da 
odgovaraju mjestu na kojem su postavljene, bilo u 
električkom, bilo u mehaničkom pogledu. Tako se, npr. 
u vlažnim prostorijama, mogu koristiti samo priključne 
naprave pravilno zaštićene od vlage ili vode. U 
prostorijama, u kojima postoji opasnost od oštećenja 
priključnih naprava, naprave moraju biti izvedene iz 
mehanički otpornog materijala. U vezi s konstrukcijom 
priključnih naprava treba reći da se u novije vrijeme sve 








više uvode okrugle priključne naprave s utorom kako bi 
se izbjegla opasnost od obrnutog (naopakog) stavljanja 
utikača u priključnicu koja je postojala pri radu s 
plosnatim priključnim napravama. Zato se takve naprave 
povlače iz upotrebe. 

Dosadašnji plosnati utikač 220/380 i novi okrugli utikač 
za napone 42—750 V. Izvedbe za različite jakosti struje 
od 16 do 125 A. ' dd 


Uvijek kada se koristi zaštita od previsokog napona 
dodira pomoću — zaštitnog = vodiča, upotrijebljene 
priključne naprave moraju biti u izvedbi sa zaštitnim 
kontaktom.. Priključne naprave mogu se koristiti za 
neposredno uključenje i isključenje trošila na mrežu, 
samo u slučajevima kad nazivna struja kod istosmjerne 
struje ne prelazi 10 A, a kod izmjenične struje 16 A, 
odnosno kada to ne predstavlja i neku drugu opasnost, 
osim od električne struje. 


Neke vrste priključnih naprava, koje su se do sada 
nalazile u upotrebi, više se ne smiju koristiti. To se 
prvenstveno odnosi na priključnice ugrađene u grla 
žarulje. 


Isto tako ne smiju se više koristiti razvodni utikači 
(odvojene priključnice), čak. ako imaju i zaštitne 
kontakte. Upotreba razvodnih utikača dovodi do 
mehaničkog opterećenja, a time i do oštećenja 
priključnice. Da bi se ipak omogućilo priključivanje više 
trošila, mogu se koristiti višestruke priključnice, zidne ili 
prenosne. Danas se mnogo koriste prenosne priključnice 
postavljene na bubanj na kojega je namotan dugi 
produžni kabel. Kod takvog razvoda najvažnije je voditi 
računa o ispravnosti spoja između zaštitnih kontakata na 
utikaču i priključnicama sa zaštitnim vodičem u kabelu 
kako bi se održala zaštita od previsokog napona dodira, 
Osim spomenutog, prenosne priključnice moraju se 
uvijek nalaziti na strani energetskog izvora kako se ne bi 
dogodilo da pod naponom budu otvoreni, dodiru 
dostupni dijelovi utikača. 


Treba naglasiti da se na jedan utikač smije postavljati 
samo jedan priključni vod i to odgovarajućih dimenzija. 

Pridržavajte se gore navedenih pravila u interesu vaše 
vlastite sigurnosti te sigurnosti onih za koje održavate 
električne uređaje i instalacije. 


utikač trošila 





PRAVILNO natikač 
; trošilo 
smjer ooo ora ji | je] 
aki“———->3> 
> 
NEPRAVILNO 


zatični kontakt 


Pratite tehnički razvoj priključnih naprava te mu 
prilagođujte svoj pogon. Vodite računa i o propisima. 
Tražite da vam se stave na raspolaganje svi elektrotehni- 
čki propisi i propisi s područja zaštite pri radu, kako 
biste bili upoznati s njihovim odredbama. 


Obavještavajte se na vrijeme o eventualnim izmjenama. 


ELEKTRIČNI PRENOSNI ALAT 


Za razliku od strojeva na električni pogon koji stalno 
stoje na jednom mjestu pa im je priključak električne 
energije stalan, električni prenosni uređaji, posebno 
električni alati, kao što su bušilice, različite vrste pila, 
izvijači, alati za poliranje, blanjalice, škare za lim itd. 
stalno se premještaju s jednog mjesta rada na drugo, s 
jednog mjesta priključka na drugo; u toku rada stalno im 
se pomiče kabel za dovod električne energije; taj kabel 
izložen je različitim štetnim utjecajima, kao što su 

mehanička oštećenja, kemikalije, ulja i masti, povišena 
temperatura, vlaga itd. Osim toga, treba reći da pri 
ovakvim prenosnim uređajima postoji stalna mogućnost 
oštećenja kućišta, sklopke, kabla, a najčešće utikača 
zbog nepažnje ili nesavjesnog rukovanja pri radu, preno- 
šenju ili uskladištavanju. Za procjenu stupnja opasnosti 
od velikog značenja je i mjesto rada na kojem se 
prenosni električni alat koristi. Tako npr. rad u skuče- 
nim, vlažnim, a posebno u metalnim prostorima (cister- 
ne, spremnici, kotlovi) izvanredno povećava opasnost od 
udara električne struje pri korištenju neispravnih elektri- 
čnih uređaja. Na kraju treba spomenuti i veoma česte 
slučajeve ozljeda radnika zbog pada s visine nakon udara 
električne struje. Sve to navodi na zaključak da prijenos- 
ni električni alati mogu biti veoma opasni i da je zato pri 
njihovom korištenju potrebno provoditi odgovarajuće 
mjere zaštite. 


Najefikasnijom zaštitom smatra se besprijekorno stanje 
izolacije na svim dijelovima na kojima postoji opasnost 
od slučajnog dodira. Kako se u najvećem broju slučajeva 
mogućnost slučajnog dodira pojavljuje na mjestu uvoda 
kabela u alat, tom mjestu, u toku upotrebe alata, treba 
posvetiti posebnu pažnju. Na mjestu uvoda kabela u alat 
proizvođač alata mora predvidjeti posebni tuljac odnos- 
no, uvodnicu iz izolacionog materijala, kako se pri 
upotrebi kabel ne bi prekomjerno savijao. Osim toga, na 
mjestu uvoda mora postojati uređaj za rasterećenje 
vodova, kao zaštita od zatezanja i uvijanja. Takvi uređaji 
moraju također postojati i na utikačima i natikačima. 


Pri dugotrajnoj upotrebi alata opisani dijelovi mogu se 
oštetiti, uslijed čega može doći do prekida pojedinih 
vodiča ili oštećenja njihove izolacije. Ako se na vrijeme 
ne uoči ovaj nedostatak, to najčešće dovodi do dodira s 
vodičima pod naponom. Zbog toga treba povremenim 
pregledima provjeravati ispravnost ovih dijelova, mije- 
njati ih u slučaju dotrajalosti, imajući pri tome stalno na 
umu njihovu zaštitnu funkciju. 

Kabel, kojim je alat priključen na mrežu, također može 
predstavljati opasnost od dodira zbog oštećenja izolacije. 
Mehanički udari, povlačenje preko oštrih metalnih pred- 
meta, prekomjerno savijanje, uzlovi i sl. najčešće dovode 
do oštećenja izolacije. Isto tako, izolaciju kabela mogu 
oštetiti kemikalije, ulja, iskre ili visoka temperatura. Ako 
dođe do takvog oštećenja izolacije, postojeći kabel treba 
bezuvjetno zamijeniti novim s istim brojem vodiča i istog 
presjeka. Često se, iz tobožnjeg razloga ekonomičnosti, 
oštećena mjesta popravljaju trakom za izoliranje, što 
može biti veoma opasno, jer traka nikada ne može 
nadomjestiti raniju kvalitetu izolacije. Svakako najopas- 
niji postupak koji se često susreće u praksi predstavlja 
spajanje, odnosno nastavljanje kablova običnim veziva- 
njem vodiča jednog za drugim i izoliranjem pomoću 
trake za izoliranje, bilo da se radi o popravku presječe- 
nog kabla, bilo o produženju postojećeg. U ovom slučaju 
ne radi se samo o tome da traka za izoliranje ne 
predstavlja dovoljno kvalitetnu izolaciju, već će na 
mjestu spoja postojati stalna mogućnost prekomjernog 
uvijanja vodova zbog nedostatka plašta, što će ne- 
minovno dovesti do oštećenja izolacije, a potom i do 
spoja među vodičima. Najnepovoljniji slučaj može nasta- 
ti kod prekida zaštitnog vodiča i spajanja njegovog dijela 
koji je spojen na kućište s faznim vodičem. 


Jedno od daljnjih mjesta dodira je utikač, na kojem se 
vrlo često zbog nepažljivog rukovanja oštećuje kućište, 
pa dijelovi pod naponom pri priključivanju alata na 
mrežu mogu postati dostupni za dodir. U takvom slučaju 
treba oštećene utikače odmah zamijeniti novim, vodeći 
pri tom naročito računa o ispravnom spajanju zaštitnog 
vodiča. Postojeći utikači od bakelitne mase u novije se 
vrijeme zamjenjuju boljim konstrukcijama. Kućišta tak- 
vih utikača izrađena su od gume otporne na mehaničke 
udare, kontaktni dijelovi trajno su spojeni na kabel i 
zaliveni u kućište, a izvedena je i zaštita od savijanja i 
zatezanja kabela. Na alatu također postoji mogućnost 

dodira dijelova pod naponom, i to najčešće na sklopka- 
ma i poklopcima četkica, ako se oštete njihove izolacije. 
Jedini je način zaštite, i u ovom slučaju, besprijekorno 
stanje izolacije dijelova koji se mogu dodirnuti u toku 
rada, što se postiže stalnim nadzorom alata i neodlož- 
nom zamjenom oštećenih dijelova. 


Kao što je poznato, svaki napon dodira preko 65 V 
previsok je i opasan, pa sve mjere zaštite koje se 
poduzimaju pri radu s prijenosnim električnim alatom 
moraju prvenstveno udovoljiti ovom zahtjevu. To prakti- 
čki znači da zaštita mora početi djelovanjem kada se na 
kućištu alata pojavi takav opasan napon. To se postiže 
različitim mjerama, ovisno o namjeni i izvedbi alata, koji 
se dijele u tri klase: 

— klasa I, alati sa zaštitnim vodičem, 

— klasa II, alati sa zaštitnom izolacijom i 

— klasa III, alati za mali napon. 


Prema navedenim klasama provode se i mjere zaštite koje 
odgovaraju pojedinim klasama alata. 


Tako je u alatima klase | predviđena zaštita od previ- 
sokog napona dodira nulovanjem, zaštitnim uzemlje- 
njem, zaštitnom naponskom sklopkom i zaštitnom struj- 
nom sklopkom. 


Alati klase II već svojom konstrukcijom predstavljaju 
dovoljnu zaštitu od previsokog napona dodira, pa nije 
potrebno provođenje nikakvih drugih mjera zaštite. 


Alati klase Ill predviđeni su za priključak na mali napon 
do 42 V,što je ispod propisane vrijednosti za previsoki 
napon dodira, pa druge mjere zaštite nisu potrebne. 


Kod električnih prenosnih alata veoma važnu ulogu igra 
vodič, odnosno njegova vodljiva veza između kućišta i 
zaštitnog kontakta na utikaču a time i veza sa sistemom 
zaštite. Bilo kakav kvar u toj vezi, uzrokovan lošim 

kontaktom, prekidom vodiča ili prekidom veze zbog 
upotrebe neodgovarajućeg pribora, dovest će kod kvara 
na izolaciji do pojave napona na kućištu alata. 


Primjer pogrešnog priklju- 
čivanja zaštitnog vodiča; 
priključivanje izvedeno s 
dva zaštitna vodiča spoje- 
na jednostrano 







Ako pak popravak obavljaju nestručne osobe, može se 
dogoditi da zamijenjeni kabel uopće nema zaštitnog 
vodiča, ili da postoji, ali da nije spojen na kućištu ili na 
zaštitni kontakt u utikaču. Isto tako, može se dogoditi 
da je na kraju kabela postavljen obični utikač bez 
zaštitnog kontakta. Pri izmjeni kabela može doći i do 
zamjene vodiča, naročito ako kabel sadrži više vodiča 
nego je to potrebno. 


Primjer neispravnog spaja- 
nja vodiča; spoj zaštitnog 
vodiča s faznim vodičem. 







Zbog zabune može se dogoditi da se jedan zaštitni vodič 
spoji samo na jednom kraju na kućištu alata, a drugi 
vodič isto tako ali samo na zaštitni kontakt utikača. 


Pri nastavljanju kablova vezivanjem vodiča jedan na 
drugi postoji na mjestu spoja mogućnost prekida zaštit- 
nog vodiča i spajanje njegovog dijela koji je vezan na 
kućište sa faznim vodičem. Na taj način kućište dolazi 
pod puni fazni napon, iako nije došlo do proboja 
izolacije na alatu. 

Čest je slučaj produživanja postojećeg priključnog kabe- 
la na alatu pomoću posebnog produžnog kabla. Ako taj 
produžni kabel ne sadrži zaštitni vodič ili on nije spojen, 
kućište priključnog alata neće imati spoj sa sistemom 
zaštite. 








Primjer neispravnog produživanja kabela; produžni 
kabel bez zaštitnog vodiča 


Neke od opisanih neispravnosti mogu se uočiti vizualnim 
pregledom, ali se moraju ispitivati odgovarajućim instru- 
mentima. To se posebno odnosi na slučaj kada se želi 
ustanoviti da li je došlo do proboja izolacije na kućištu 
alata. Naime, treba poći od činjenice da radnik uvijek 
mora imati ispravan alat kako bi mogao sigurno obaviti 


posao. 


Mnoga poduzeća usvojila su sistem da se svaki put pri 
izdavanju iz alatnice alat ispituje, a u toku rada u 
određenim vremenskim razdobljima. Takve preglede i 
ispitivanja moraju obavljati stručne osobe, a instrumenti 
moraju biti konstruirani tako da odgovaraju onome što 
se želi ispitati. 


Budite sigurni da su svi prenosni električni alati 
kojima rukujete vi sami ili ih održavate, a njima 
rukuju drugi radnici, uvijek ispravni i sigurni. 


Uvedite postupak evidencije popravaka za svaki 
pojedini alat pa ga u skladu s tim povremeno 


pregledajte i ispitajte. 

Zahtijevajte uređaje za električno ispitivanje alata 
kako bi se ono moglo provesti prilikom svakog 
izdavanja alata u priručnom ili drugom skladištu, 
neposredno prije upotrebe. 


Pazite! Vi ste odgovorni za svaku neispravnost na 
električnom prenosnom alatu, jer vi ste stručni 
radnik kojem je održavanje tog alata dužnost. 


ki 


ELEKTRIČNE SVJETILJKE 


Zbog izvanredno široke primjene različitih vrsta svjetilj- 
ki, a posebno onih prijenosnih, odnosno pokretnih, 
veoma često dolazi pri upotrebi do opasnosti koje zbog 
udara električne struje mogu uzrokovati veoma teške 
posljedice pa i smrt. Kao što je poznato, svjetiljke se vrlo 
često koriste pri radu na strojevima, u uredima, pri 
radovima u kanalima, kotlovima itd. pa je očito da za 
takve različite uvjete moraju biti pripremljene i različite 
izvedbe svjetiljki. Kako svjetiljkama rukuje i velik broj 
radnika koji nisu električari, izvedbi i održavanju svjetilj- 
ki mora se pokloniti posebna pažnja. 


Kao električni prijenosni alat, i svjetiljke možemo 
podijeliti u tri klase, s obzirom na izvedbu zaštite od 
previsokog napona dodira. To su: 


— svjetiljke sa zaštitnim vodičem 

+ svjetiljke sa zaštitnom izolacijom 

= svjetiljke predviđene za priključak na mali napon 
(do 42 V). 


U odnosu na druge karakteristike, svjetiljke mogu biti 
izvedene u otvorenoj izvedbi, izvedbi nepropusnoj za 
prašinu, u eksplozivno—zaštićenoj izvedbi, nepromočivoj 
izvedbi itd. A što se pokretljivosti tiče, svjetiljke mogu 
biti stabilne, prijenosne ili pokretne itd. 

Najčešće je u upotrebi, a i najopasnija je, ručna 
svjetiljka. Zbog toga se pri radu moraju koristiti ručne 
svjetiljke samo u propisanoj izvedbi i u besprijekornom 
stanju. 


Ručne svjetiljke moraju biti izvedene u izvedbi sa 
zaštitnom izolacijom. To znači da moraju imati dršku iz 
posebnog izolacionog materijala (drvo nije dozvoljeno) 
na koju je pričvršćena zaštitna mreža tako da nikada ne 
dođe pod napon. 


Za zaštitu žarulje ispod mreže nalazi se još i zaštitno 
staklo. 





Ručne svjetiljke koje se koriste za rad u skučenim 
prostorima, kao što su kotlovi, cisterne i cjevovodi, ili u 
blizini metalnih konstrukcija, pri održavanju automobila, 
strojeva i uređaja itd. moraju biti izvedene za priključak 
na mali napon koji obično iznosi 24 V. Utikači na 
takvim svjetiljkama moraju biti posebne izvedbe kako bi 
se onemogućilo njihovo stavljanje u priključnicu s većim 
naponom (npr. 220 V). 

Svjetiljke postavljene na strojeve takoder se mnogo 
koriste, pa se i ovdje pojavljuje opasnost za radnike koji 
njima rukuju. 


Svjetiljke, čvrsto postavljene na strojeve, moraju biti 
zaštićene od previsokog napona dodira najprikladnijom 
vrstom zaštite ovisno o izvedbi svjetiljke. Kod nepokret- 
nih svjetiljki bez zglobnih dijelova na strojevima te koje 
imaju zaštitno staklo i mrežicu za zaštitu od mehaničkog 
oštećenja žarulje, provodi se zaštita pomoću zaštitnog 
vodiča priključenog na uzemljenje ili nulovanje. 





Međutim, kod svjetiljki s pokretnim zglobnim dijelovi- 
ma, npr. onih sa ,,škarama“', zaštitni vodič ne pruža 
pouzdanu zaštitu, osim ako nisu svi pokretni dijelovi 
posebno povezani sa zaštitnim vodičem. Zbog toga naši 
propisi za pojedine vrste radova na strojevima zahtijevaju 
da su sve svjetiljke, postavljene na strojevima, izvedene 
za priključak na mali napon koji obično iznosi 24 V. Na 
taj se način u potpunosti izbjegava opasnost od previso- 
kog napona dodira, ali se istovremeno otklanja opasnost 

i od slučajnog dodira s dijelovima pod naponom u 
slučaju oštećenja izolacije ili razbijanja žarulje do čega 
pri radu na strojevima često dolazi. 


Svjetiljke mogu biti i u raznim drugim izvedbama pa 
zaštita pri radu mora biti odgovarajuća. To su npr. 
svjetiljke s fluorescentnim cijevima, živine svjetiljke itd. 


Upoznajte se s karakteristikama svjetiljki koje su 
postavljene u vašem pogonu. Vodite računa o 
uvjetima koji vladaju u prostorijama gdje se svjetilj- 
ke koriste, pa tome prilagodite i vrstu zaštite koju 
ćete primijeniti. 


STRUJNI OSIGURAČI 


Zbog izvanredno važne uloge koju osigurači imaju u 
električnim postrojenjima potrebno je da se spomenu na 
ovom mjestu. Oni su postavljeni u električne instalacije 
da bi ih štitili od kratkog spoja, preopterećenja, požara i 
udara električne struje. Obično su postavljeni na takva 
mjesta da su dostupni svima, a ne samo stručnjacima. 
Zbog toga ploče s osiguračima moraju biti zaštićene od 
slučajnog dodira s dijelovima pod naponom, a mora biti 
spriječeno i neovlašteno rukovanje. Dovodni vod mora 
biti spojen s kontaktnim vijkom, kako pri odvijenoj glavi 
osigurača ne bi bili lako dostupni dijelovi pod naponom. 
Ploče s osiguračima moraju biti snabdjevene natpisima s 
oznakama svih strujnih krugova kojima osigurači pripa- 
daju. 


Ulošci rastalnih osigurača moraju uvijek biti originalni i 
onih vrijednosti koje odgovaraju tom strujnom krugu. 
Nikada se ne smije stavljati uložak veće vrijednosti od 
određene za taj strujni krug. U tu svrhu osigurači moraju 
posjedovati kontaktni ili prisjedni vijak koji onemoguća- 
va umetanje rastalnog uloška za jaču struju od one za 
koju je strujni krug predviđen i izveden. 

Isto tako, ulošci se ne smiju premoštavati, odnosno 
.krpati" zbog mogućnosti predimenzioniranja uloška. 


Zbog uloška većih vrijednosti od određene može doći u 
slučaju kratkog spoja do zagrijavanja vodova, a time i do 
požara, jer osigurač neće isključiti strujni krug kada se to 
od njega očekuje. 


Postoji opasnost i od udara električne struje, ako je u 
strujnom krugu izvedena zaštita od previsokog napona 
dodira uzemljenjem, nulovanjem ili sistemom zaštitnog 
voda. Kao što je već rečeno u poglavlju o mjerama 
zaštite od previsokog napona dodira, osigurač mora, u 
slučaju proboja izolacije, isključiti u određenom, veoma 
kratkom vremenu strujni krug. On to neće moći ako nije 
pravilno dimenzioniran. 


Da bi se i bez skidanja glave osigurača vidjelo da li je 
uložak ispravan ili ne, stavlja se na vanjsku stranu uloška 
označna pločica s određenom bojom koja je propisana 
za odgovarajuću jakost struje: 


I eje. rt Ste. MANJU. GJ OI JL KU E. 
Rastalni elementi 
HA] Va E EEE 


25 A 63 A 100 A 200 A 
nv jn o vn je o pa a s 
struja boja struja boja struja boja struja boja 
mo a ČE ŠESS= 
2 ružičasta 35 crna 80 srebrna 125 žuta 
4 smeđa 50 = bijela 100 crvena 160 bakrena 
6 zelena 63 = bakrena 200 modra 
10 crvena 
16 siva 
20 modra 
25 žuta 

POGONSKE PROSTORIJE S UREĐAJIMA JAKE 
STRUJE 


U propisno instaliranom postrojenju jake struje otklonje- 
na je većina opasnosti od nezgoda, ali u cjelini nisu 
odstranjene sve opasnosti. 


Radnik koji poslužuje i održava postrojenja jake struje, 
rasklopne uređaje, transformatorske stanice, rasklopna 
postrojenja, postrojenja za distribuciju energije pod 
niskim ili visokim naponom, mora ta postrojenja pozna- 
vati u tančine. Električar mora raspolagati preciznom 
shemom spajanja i voditi računa da je shema uvijek u 
ažurnom stanju. Shema ne smije biti poderana, ne smije 
sadržavati podatke koji više 'nisu aktualni. Mogućnost“ 
povratnog napona treba biti posebno naznačena u shemi, 
jer ova opasnost može dovesti do niza nesreća. Shema 
spajanja mora biti jasna i pregledna, da se njome s 
lakoćom mogu poslužiti i ostali radnici, u slučaju 
odsutnosti električara Mn vatrogasci). 


Električna rasklopna postrojenja: ne smiju se koristiti za 
odlaganje različitih predmeta, kao što su razni otpaci, 
papiri i sl. Životinje (pse, mačke) nije dozvoljeno uvoditi 
u prostorije. Mnoge kratke spojeve izazvale su upravo 
životinje. 


Pomoćna oprema (rasklopne motke, kliješta za osigura- 
če, uređaji za uzemljenje, kontrolne lampe i ostalo,) 
mora biti pažljivo pohranjena i održavana u besprijekor-, 
nom stanju. 


Rasklopno postrojenje mora: biti tako planirano da se u 
slučaju opasnosti može lako napustiti. "Već: prema 
veličini postrojenja, mora biti i odgovarajući broj izlaza, 
Kod postrojenja s naponom od'1 kV i više, sva vrata se 
moraju lako, bez ključa, samo kvakom otvarati prema 
van. U tu svrhu postoje i specijalne brave. 

Vodite sheme uvijek u ažurnom stanju kako bi se, 
u slučaju potrebe, i drugi mogli njima poslužiti. 


Pridržavajte se odredbi o redu u prostorijama s 
postrojenjem pa tu ne odlažite nikakve predmete 
koji bi smetali ili mogli uzrokovati opasnost. Ne 
dozvolite to ni drugima. : 


Često kontrolirajte vrata na izlazima kako bi u 
slučaju potrebe bila ispravna, a izlaz slobodan. 


ISPITIVAČI NAPONA 


Pri radu na električnim instalacijama i uređajima, neop- 
hodno je potrebno, u određenim prilikama, utvrditi 
beznaponsko stanje. To mora biti izvedeno sigurno, bez 
sumnje u obavljeni posao, kao i bez opasnosti po 
rukovaoca. Tome služe, u prostorijama do 1000 V, 
posebni ispitivači napona u obliku raznih vrsta ispitnih 
svjetiljki s tinjalicama, mjerni instrumenti, odnosno 
ispitivači sa zvučnim signalom. 


Dosta se često koriste i jednopolni ispitivači za ustano- 
vljenje napona na uređajima ili instalacijama izmjeničnog 
napona. 


Ti su ispitivači jeftini i njima se lako rukuje. Kroz njih 
teku ograničene ispitne struje koje mogu poteći i kroz 
tijelo u zemlju pa zbog toga pokazivanje: nije točno. 


Nemojte nikada ispitivati beznaponsko stanje kom- 
binacijom običnog grla sa žaruljom ili tinjalicom. 
To može biti mnogostruko opasno zbog mogućno- 
sti rasprsnuća žarulje i zbog udara električne 
struje. 

Kod radova na električnim uređajima jake struje 
koristite dvopolne ispitivače koji su pouzdani i 
sigurni. 


Još Uvijek ima slučajeva da se kao metoda za 
ispitivanje beznaponskog stanja koristi brzo, mu- 
njevito dodirivanje dijelova uređaja vlažnim pr- 
stom. To može biti opasno po život pa to svaki 
razuman čovjek mora odbaciti. 


Za utvrđivanje beznaponskog stanja u visokonaponskom 
postrojenju služe posebni ispitivači. Najčešće se koristi 
ispitivač s reflektorom kod kojeg se pomoću ugrađene 
staklene prizme bitno pojačava snaga svjetla svijetleće 
cijevi. Preko ugrađenog uređaja za bljeskanje povisuje se i 
razumljivost pokazivanja. 


Pri korištenju ispitivača napona vrijede slijedeća pravila: 


— Ispitivanje beznaposkog stanja mora provoditi is- - 
ključivo stručni radnik ili osposobljeni pomoćnik. 

— Ispitivanje se mora obavljati isključivo pouzdanim 
i sigurnim sredstvima. 

— Ispitivači se moraju prije upotrebe ispitati da li 
ispravno funkcioniraju pomoću posebnog uređaja. 

— Ispitivanje se mora provoditi na svim dijelovima 
postrojenja, odnosno na svakom pojedinom vodu 
na kojem se želi utvrditi beznaponsko stanje. 


BEZNAPONSKO STANJE | STAVLJANJE POD NA- 
PON 


Radovi na električnim postrojenjima izvode se samo kad 
su u beznaponskom stanju. Pod naponom se smije raditi 
samo u malo iznimnih slučajeva koje dozvoljavaju 
postojeći propisi. Zbog toga se prije početka rada na 
električnim postrojenjima moraju poduzeti odgovarajuće 
mjere zaštite kako bi rad za cijelo vrijeme trajanja bio 
siguran. Potrebno je provesti slijedeće mjere: 


isključenje napona 

osiguranje protiv uključivanja 

utvrđivanje beznaponskog stanja 

uzemljenje i kratko spajanje 

pokrivanje ili ograđivanje susjednih dijelova pod 
naponom , 


navn> 


Isključiti znači jedan dio postrojenja odvojiti potpuno u 
svim poslovima i na svim stranama od dijelova pod 
naponom. Pri tom je veoma važna mogućnost pojave 
povratnog napona, do kojeg može doći, ako se napajanje 
obavlja s više strana. Ako radnik nije osobno izvršio 
isključenje, mora ga naručiti pismeno, telegrafski, tele- 
fonski ili usmenim zahtjevom o isključenju. Moment 
isključenja treba utvrditi, jer mogu nastupiti nepredviđe- 
na odugovlačenja. Tako npr. može biti zatvorena željez- 
. nička brklja ili zaboravljen ključ od transformatorske 
stanice što će izazvati zakašnjenje. . 


Čim se postrojenje isključi, mora se osigurati od nehotič- 
nog ili slučajnog stavljanja pod napon, i to na svim 
mjestima gdje je isključenje izvršeno. Najprije treba 
objesiti ploču s upozorenjem na sklopku ili njen zagon. 

Kod sklopki s pogonom na stlačeni zrak, električnu 
struju i sl. mora se isključiti izvor energije kako sklopka 
ne bi mogla djelovati. Ako se za isključenje koriste 
rastalni osigurači ili instalacioni automati, onda se glave 
moraju izvaditi u svim fazama i pohraniti na sigurno 
mjesto. Nije dovoljno samo malo odviti glave osigurača. 
Pri tom ne treba zapostaviti ni već spomenute ploče 
upozorenja, budući da druge osobe koje nisu upoznate s 
tim radovima mogu staviti druge rastalne uloške ili 
automate. 


Čim su sve spomenute mjere zaštite izvršene, treba 
utvrditi beznaponsko stanje u svim polovima i to na 
samom radnom mjestu. Pri tom se primjenjuju ispitivači 
napona ili mjerni instrumenti čija je nopomsinogi 
prethodno ispitana. 


Vrlo važna mjera zaštite je uzemljenje i kratko spajanje 
na radnom mjestu. Na taj način osigurana je najbolja 
samozaštita radnika. To se naročito obavlja kod strujnih 
krugova za rasvjetu, posebno ako su osigurači udaljeni, 
te kod glavnih kliznih vodova kranskih dizalica u dugim 
halama, naročito ako se radi s dvostranim napajanjem. 


Kad su u pitanju postrojenja nazivnog napona od 1000 V 
i više, onda je uzemljenje i kratko spajanje odgovaraju- 
ćim uređajima uvijek potrebno. 

U pravilu, prvo se vrši uzemljenje, a zatim kratko 
spajanje i to na samom radnom mjestu ili na mjestu koje 
se s njega vidi. Samo u izuzetnim slučajevima smije se 
uzemljenje i kratko spajao nalaziti isključivo u blizini 
in: mjesta. 


Kod 'rastavnog (prekidnog) mjesta potrebno je uzemlje- 
nje i kratko spajanje izvesti na obje strane. Za rad s 
kablovima i za radove na: nadzemnim vodovima treba 
koristiti za to određene naprave. Gibljiva i izolirana 

bakrena užad moraju biti takvog presjeka, da mogu 
izdržati struju kratkog spoja do isključenja. Lanci ne 
predstavljaju siguran spoj pa zbog toga nije dopuštena 
njihova upotreba. Bakrene žice smiju se primijeniti samo 
za nazivne naprave ispod 1000 V u jednostavnim 
slučajevima, a predstavljaju samo pomoćna sredstva i 
koriste se samo za razmjerno male struje kratkog spoja. 


Kad je rad u jednom postrojenju završen, onda se 
stavljanje u pogon obavlja na slijedeći način: 


Nepotreban alat i pomoćna sredstva treba ukloniti s 
radnog mjesta, treba odstraniti sve nepotrebne osobe, 
izvršiti potrebno čišćenje i poduzeti mjere zaštite da bi 
se izbjegla svaka opasnost. Prije skidanja uzemljenja 
treba uvijek ukloniti kratkospojnu vezu Samo odgovor- 
na osoba smije objaviti da je radno mjesto spremno za 
uključenje, odnosno stavljanje pod napon. To vrijedi i za 
osobe koje same rade. Potreban je naročit oprez kad je u 
pitanju više radnih mjesta. Spajanje, odnosno uključiva- 
nje u prethodno utvrđeno vrijeme, a bez posebne objave 
je zabranjeno. 


Prije početka rada na električnim postrojenjima, poduz- 
mite određene radnje za osiguranje radnika koji rade na 
tom postrojenju. 


Kod isključenja najveću pažnju posvetite mogućnosti 
pojave tzv. povratnog napona. Zato budite sigurni da ste 
potpuno na svim polovima i na svim stranama, isključili 
mjesto od napona. 


Na sklopku stavite ploču upozorenja ili ovjesni karton s 
tekstom da radite na tom postrojenju i da ste samo vi 
ovlašteni ponovno uključiti sklopku. Kad isključujete 
osiguračima, potpuno izvadite glave osigurača. Ispitivači- 
ma napona ispitajte beznaponsko stanje na svim polovi- 


ma i to na mjestu gdje ćete obavljati radove. Pazite da su 


ispitivači napona sami ispitani. 

O x 
OPASNOST 


LJUDI RADE 
NA LINIJI 


PREZIME 1 IME 
ODGOVORNI OSOBE 


DATUM 
OKRENI 











Uzemljivanje i kratko spa- 

janje obavljajte odgovara- 

jućim priborom. Nikada u 

tu svrhu ne namatajte ba- 

kreno uže oko vodiča već ' 
koristite odgovarajuće spoj- 
nice. 








Kad je rad završen, osobno uključite sklopku 
pošto ste se prethodno uvjerili da više nitko ne radi 
na postrojenju. 


Pazite! Ne uključujte nikada postrojenje ili liniju u 
prethodno dogovoreno vrijeme nego isključivo po 
obavijesti pomoćnika, odnosno kada ste se osobno 
uvjerili da je rad završen. 

RAD NA DIJELOVIMA POD NAPONOM I U NJIHO- 
VOJ BLIZINI 


Općenito je zabranjen rad na dijelovima pod naponom i 
u njihovoj blizini zbog velike opasnosti u kojoj se nalazi 
radnik i zbog mogućnosti nastanka kratkih spojeva s 
teškim posljedicama. 


Kod napona do 42 V smije se raditi pod naponom. Ima, 
međutim, slučajeva u kojima kod napona od 250 V 
prema zemlji (500 V nazivnog napona u elektranama i 
industrijskim pogonima) radi otklanjanja opasnosti ili 
radi drugih važnih razloga, nije dopušteno isključivanje. 
U takvim slučajevima može se prema uputi odgovorne 
osobe raditi i na dijelovima pod naponom uz poduzima- 
nje svih mjera zaštite predviđenih za takve slučajeve. 
Važni su razlozi, između ostalog, ako se uslijed prestanka 
napona pojavi opasnost po život i zdravlje ili ako prijeti 
opasnost kvaliteti proizvoda. 


Ako se iznimno radi pod naponom, onda treba ostaviti 
samo bezuvjetno potrebne dijelove, a zaštititi se protiv 
svih ostalih dijelova koji stoje u opasnoj blizini onih pod 
naponom. 


Ako je na radnom mjestu stvoreno besprijekorno i 
provjereno beznaponsko stanje, dakle, ako se neće raditi 
pod naponom, mora se još uvijek obratiti pažnja na 
dijelove pod naponom koji se nalaze u blizini. Kako je 
prilikom radova u blizini dijelova pod naponom veoma 
često dolazilo do nezgoda pa i smrtnih slučajeva, 
neophodno je, da i ovi dijelovi budu iskopčani. Ako se 
napon u blizini ne može isključiti, potreban je krajnji 
oprez i vidljivo označavanje opasnih mjesta te zaštićiva- 
nje tehničkom zaštitom. Kod niskog napona takve 
dijelove treba pokriti. 


122 





prameom- 


Zapamtite! Rad pod naponom zabranjen je, osim u 
izuzetnim prilikama koje se zaista rijetko pojavlju- 
ju. 


Tada poduzimajte sve potrebne mjere zaštite, od 
korištenja zaštitnih rukavica, cipela, zaštitnih sago- 
va i sl. do izoliranog alata. Zaštitite oči i lice od 
eventualnog električnog luka. 





Zaštitna sredstva redovno ispitujte kako bi uvijek 
bila sigurna za rad. 


Okolne dijelove pod naponom također zaštitite. i 
u svim ostalim slučajevima zahtijevajte da se 
dijelovi na kojima će se raditi isključe te da su za 
cijelo vrijeme rada u besprijekornom beznapon- 
skom stanju. 


ZAŠTITA OD POŽARA U POSTROJENJIMA JAKE 
STRUJE 


Za gašenje požara u postrojenjima jake struje treba 


predvidjeti dovoljan broj aparata za gašenje s kapacite- 
tom koji odgovara tipu i veličini postrojenja. Aparati za 

gašenje moraju biti lako pristupačni, naročito u slučaju 
izbijanja požara. Prilaz aparatima za gašenje ne smije biti 
zakrčen priborom, materijalom i sl. Ručni aparati za 
gašenje moraju se postavljati u samom postrojenju jake 
struje ili njegovoj neposrednoj blizini. Pokretni uređaji 
na kotačima za gašenje većih postrojenja jake struje 
postavljaju se najčešće ispred postrojenja tako da se što 
je moguće brže mogu postaviti na mjesto požara. U 
posebnim slučajevima ugrađuju se i stabilni uređaji za 
gašenje za određene aparate ili određene prostorije, čak i 
oni s automatskim aktiviranjem. Aparati za gašenje, koji 
ne funkcioniraju, nemaju svrhe, zato ih se mora u 
redovnim raždobljima provjeravati i svaku provjeru 
označiti. Aparati za gašenje za električna postrojenja 
moraju biti izrađeni za svrhu kojoj su namijenjeni. Ne 
smiju sadržavati provodljiva sredstva za gašenje. Pošto su 
neprovodljiva sredstva obično štetna po zdravlje, potre- 
ban je oprez kad se u većoj količini primjenjuju u 
zatvorenim prostorijama (npr. CO2). 


Za gašenje zapaljene odjeće koriste se pokrivači. U 
velikim postrojenjima jake struje pokrivači za gašenje su 
obavezni. U manjim postrojenjima treba na raspolaganju 
stajati barem jedan takav pokrivač. Pokrivače treba 
čuvati na propisan način, spremne za hitnu primjenu. 


Za gašenje požara kad gori ulje, treba u velikim 
postrojenjima imati u pripremi i pijesak, iako je bolji i 
djelotvorniji ugljični dioksid (CO2). 


Pazite! U slučaju izbijanja požara, svaka interven- 
cija treba biti brza i efikasna. Zato, ako izbije 
požar, pristupite gašenju raspoloživim sredstvima i 
u okviru svojih mogućnosti i znanja. 


Odmah pozovite i ekipu za gašenje požara, sačekaj- 


te je i budite u blizini, radi eventualnog isključenja 
postrojenja od napona. 

PRVA POMOĆ 


Prolazak električne struje kroz tijelo može prouzrokova- 
ti posredno ili neposredno smrt ili druge povrede. 
Djelovanje električne struje i njene posljedice ovise o 
nizu tehničkih i individualnih bioloških faktora, napona 
i jačine struje, frekvencije struje, površine kontakta i 
duljine trajanja kontakta sa strujom, puta prolaza struje 
kroz tijelo, otpora tijela, te individualne spremnosti za 
struju. 


Električna struja djeluje na mišiće, krvne žile i srce, 
živce, kosti, izaziva opekline, što sve može dovesti do 
prekida disanja, prekida krvotoka, nesvijesti, šoka i 
smrti. 


O brzini pružanja prve pomoći ovisit će i njena efikas- 
nost. 


Postupak: 


—_ iskljućiti povrijeđenog iz strujnog kruga. Ako je 
nemoguće prekinuti strujni krug pomoću sklopke, 
treba odvojiti povrijeđenog iz strujnog kruga izola- 
cionim kliještima, izolacionom motkom, koma- 
dom drveta, suhom tkaninom; 


— spasilac prilikom pružanja prve pomoći, mora 
imati gumene rukavice i čizme, a ako nema 
nikakve opreme, ne dirati unesrećenog golim ruka- 
ma; ž 


—_ nakon što je povrijeđeni oslobođen djelovanja 
struje, ako ne diše, primijenite umjetno disanje 
»usta na usta“. Umjetno disanje provodite 6 do 10 
sati; 

uz umjetno disanje istovremeno provedite i vanj- 
sku masažu srca; 


kada dođe svijesti, povrijeđenog utoplite i dajte mu 
piti tekućine (na tri decilitra vode jedna žličica 
sode bikarbone); 


potražiti liječničku pomoć. 





10. 


11. 


PITANJA ZA PONAVLJANJE 


Kako se najefikasnije provodi zaštita od spoticanja 
pri kretanju na radu? 


Kako se zaštićuju otvori u podu da bi se spriječili 
padovi radnika? 


Koliko može iznositi najveća dužina jednostranih 
ljestava za normalnu upotrebu? 


Kako treba prenositi jednostrane ljestve? 


Da li znate kakvi se posebni elementi koriste na 
donjim krajevima ljestava pri njihovoj upotrebi na 
hrapavoj i mekšoj, odnosno suhoj i čvrstoj podlozi. 
Pod kojim je kutom, u odnosu na vodoravnu 
podlogu, najsigurnije postavljati jednostrane ljes- 
tve? 


Kako mora izgledati okov na vrhu dvostranih 
ljestava? 


Cime se zaštićuju dvostrane ljestve od razmaknuća 
krakova? 


Koja je oprema potrebna za sigurno penjanje na 
stupove? 


O čemu zavisi ispravnost sigurnosnog pojasa? 


Kako mora biti osigurano podnožje stupa ako je 
neophodno da se penjete na neispravan stup? 


spasavanja unesrećenih s električnih stupova? 

12. 


13. 


14. 


15. 


16. 


18. 


19, 


20. 


21. 


22. 


23. 


24. 

Koje su sve mjere zaštite koje treba primijeniti pri 
radu s bušilicom? ; 


Možete li navesti sve opasnosti i mjere zaštite koje 
nastaju pri radu na brusilici? 


Koje su sve opasnosti i mjere zaštite pri radu s 
ručnim alatom u koji spadaju odvijači, ključevi, 
čekići, sjekači, pile, turpije itd.? 


Kako se na siguran način koristi benzinska lampa? 


Koje su osnovne značajke sigurnosti pri rukovanju 
električnim prijenosnim alatom? 


Poznajete li sve opasnosti i mjere zaštite pri 
kopanju zida za postavljanje električnih vodova? 


Kojih se mjera sigurnosti treba pridržavati pri 
upotrebi zaljevnih masa i smola? 


Koje mjere zaštite treba poduzeti pri odmašćivanju 
i pranju dijelova električnih uređaja? 


Ako radite s aku—baterijama, da li poznajete 
opasnosti od kiselina ili lužina? 


Koja se osobna zaštitna sredstva koriste pri radu s 
kiselinama ili lužinama? 


O kojim osnovnim faktorima zavisi otpor čovječ- 
jeg tiiela? 


O čemu sve zavisi utjecaj električne struje na 
organizam? 


Kako je određena visina opasnog napona? 








25. 


26. 


2). 


28. 


29. 


30. 


31. 


32. 


33. 


34. 

36. 


37. 


Koje su posljedice prolaza električne struje kroz 
organizam? 


Kako nastaje uključenje čovjeka u. strujni krug i 
to: 


—_ zbog neposrednog dodira faznog vodiča 
(strujni krug ruka—noga) 

—_ zbog dodira dva vodiča pod naponom (struj- 
ni krug ruka—ruka)? 


Kako se provodi zaštita od slučajnog dodira 
dijelova pod naponom? 


Koje se mjere zaštite provode kao zaštita od 
previsokog napona dodira? | 


Što je to i kako se provodi zaštitno uzemljenje? 
Nulovanje — što je to i kako se provodi? 


Možete li navesti djelovanje naponske zaštitne 
sklopke? 


Kakvo je djelovanje zaštitne strujne sklopke? 
U čemu se sastoji djelovanje zaštitnog izoliranja? 


Što je to zaštita od električne struje pomoću 
malog napona? 


Kako se provodi zaštita od električne struje 
galvanskim odvajanjem? 


Gdje se, kao zaštita, primjenjuje sistem zaštitnog 
voda? 


Kojim sve zahtjevima moraju udovoljiti priključne 
naprave? 

38. 


39. 


40. 


41. 


42. 


43. 


44. 


45. 


46. 

U koje se klase, zavisno o izvedbi zaštite, dijele 
prijenosni električni alati? 


Da li ste upoznati s osnovnim značajkama sigur- 
nosti pri radu s električnim svjetiljkama? 


Koju ulogu imaju i kako se održavaju osigurači u 
električnim instalacijama? 


Kako se poslužuju i održavaju postrojenja jake 
struje u pogonskim prostorijama, u kojima su ta 
postrojenja postavljena? 


Cime se na siguran način utvrđuje beznaponsko 


stanje na električnim instalacijama? 


Koje mjere zaštite treba poduzeti prije početka 
rada na električnim postrojenjima? (Navedite pet 
osnovnih pravila sigurnosti) 


Kako se na siguran način obavljaju radovi na 
dijelovima pod naponom i u njihovoj blizini? 


Kako. se provodi zaštita od požara u postrojenjima 
jake struje? 


Kakav je postupak prve pomoći pri udaru elektri- 
Čne struje? j 











sigurnost 
na 
radu 

obrazovanje 
iz raštito 
na radu i 
zaštite od 
požara 














EZ mnstitut za SIQUPNOS zA at 








Jeste li proučili knjižicu ,,Sigurnost na radu" koja Vam 
daje opća znanja iz zaštite pri radu i zaštite od požara, a 
namijenjena je svima zaposlenima, bez obzira na radno 
mjesto na kojemu rade? 

